Mike
McBride
Marek
Laane

    bald@starman.ee

Tõlge eesti keelde

# Dokumendi muutujad

Muutuja kujutab endast hõlpust meetodit, mille abil &kword; saab muuta dokumenti väga spetsiifilisel moel selle muutunud iseloomu peegeldamiseks.

Muutuja võib olla arv (leheküljenumber, dokumendi lehekülgede koguarv jne.), sõna (kliendi nimi, tootenimi, dokumendi faili nimi), kuupäev, kellaaeg või mis tahes muu asi, mida sa soovid dokumendile lisada.

Kui muutuja on määratud, lisatakse dokumenti kohanäitaja. &kword; asendab kohanäitaja muutuja väärtusega iga kord, kui antud kohanäitajat kasutatakse.

Muutujad võivad olla fikseeritud (see tähendab, et lisamise järel nende väärtus ei muutu) või muutuvad (mille puhul &kword; uuendab kohanäitajat, et see vastaks muutuja parajasti kehtivale väärtusele).

Käesolev peatükk kirjeldab algul mõningaid sagedamini kasutatavaid muutujaid (kuupäev, kellaaeg ja leheküljenumber) ning seejärel selgitab põhjalikult ülejäänud muutujaid. Lõpuks selgitatakse ka seda, kuidas muutujaid ise luua.

## Kuupäev ja kellaaeg

Paljudes kirjades, aruannetes ja dokumentides leidub infot kuupäevade või kellaaja kohta. Kuupäev ja kellaaeg võivad tähistada dokumendi loomise aega (see jääb dokumendi eluea kestel muutumatuks) või ka aega, mil seda viimati muudeti (see muutub vastavalt päevade kulule).

&kword; võimaldab dokumendis kasutada nii fikseeritud kui muutuvaid kuupäeva- ja kellaajamuutujaid.

### Kuupäeva lisamine

Kuupäeva lisamiseks dokumenti vii kursor tekstikasti, kuhu soovid kuupäeva lisada, ning vali menüükäsk Lisamine Muutuja Kuupäev . See pakub mitut võimalust. Käesoleva kuupäeva lisamiseks vali kas Käesolev kuupäev (fikseeritud) või Käesolev kuupäev (muutuv).

Käesolev kuupäev (fikseeritud)

  Selle valimine lisab kursori asukohta käesoleva kuupäeva. See määratakse kindlaks vastavalt arvutikellale. Pärast sisestamist see enam ei muutu - isegi mitte siis, kui anda &kword;ile käsk dokumendi muutujaid uuendada.

  See võimalus on ideaalne dokumendi loomise aja määratlemiseks või aruandele tänase tööjärje tähistuse lisamiseks. Vaatame nüüd, mida teeb võimalus Käesolev kuupäev (muutuv).

Käesolev kuupäev (muutuv)

  Selle valimine lisab kursori asukohta käesoleva kuupäeva. See määratakse kindlaks vastavalt arvutikellale. Sisestatud väärtus muutub iga kord, kui &kword;ile antakse käsk uuendada dokumendi muutujaid.

  See võimalus on kasulik ükspuha millise dokumendi või selle osa korral, kus tahetakse näha parajasti kehtivat kuupäeva. Võrdle selle omadusi võimalusega Käesolev kuupäev (fikseeritud)

Kui kuupäeva võimalus on valitud, ilmub dialoog.

Ülemine liitkast võimaldab määrata muutuja väljanägemise. Võimalused on järgmised:

Kohalik kuupäevavorming

  See lisab kuupäeva vormingus, mis on määratud &kde; juhtimiskeskuses.

  Selle võimaluse kasutamiseks kontrolli, et ülemises kastis seisaks Kohalik kuupäevavorming. Kuupäeva väljanägemist saab näha nupu OK kohal. Kui see sind rahuldab, klõpsa OK.

Eelvormindatud kuupäevastringid

  &kword; pakub 19 eelvormindatud kuupäevastringi. Üldiselt on need sellised, mis peaksid rahuldama enamiku sinu vajadustest. Selleks vali lihtsalt ülemisest liitkastist meelepärane string. Milline kuupäev välja hakkab nägema, näeb nupu OK kohal. Kui see sind rahuldab, klõpsa OK.

Kohandatud string

  Kui sa aga ei leia meelepärast kuupäevavormingut, on võimalik see ka ise kujundada.

  Kuupäevavormingu string koosneb tähtedest ja numbritest, mis järgivad konkreetseid, allpool kirjeldatud reegleid.

  Kuupäevavormingu string koosneb kohanäitajatest ja eraldajatest. Kohanäitajate määratlused leiduvad kolmes järgnevalt esitatud tabelis.

  Päevad

  Päeva kohanäitajad | d | dd | ddd | dddd
  Näide | 6 | 06 | Nelj | Neljapäev

  Kuud

  Kuude kohanäitajad | M | MM | MMM | MMMM
  Näide | 4 | 04 | Apr | Aprill

  Aasta

  Aasta kohanäitajad | yy | yyyy
  Näide | 02 | 2002

  Keerukama kuupäevastringi loomiseks kombineeri kohanäitajad tavalise tekstiga (eraldajatega).

  Näide:

  MM/dd/yyyy näeb välja 01/06/2004

  ja

  d. MMMM yyyy 6. jaanuar 2004

  Pane tähele, et muutuvad ainult kohanäitajad, kõik tühikud, komad, kaldkriipsud ja muu tekst jääb muutmata.

  Oluline on meeles pidada, et kohanäitajad on tõstutundlikud. DD ei ole kohanäitaja, selleks on vaid dd.

  Kohandatud kuupäevastringi loomiseks märgi kast Kohandatud.

  Seejärel kirjuta kohanäitajad ja eraldajad ülemisse liitkasti. Lisaks võid valida vormingu liitkastist Lisa:, mis võimaldab lisada kohanäitaja kuupäevavormingu stringi kursori asukohas.

Selle all on kerimiskast Parandus päevades. See võimaldab muuta kuupäeva erinevaks käesolevast kuupäevast määratud arvu päevade võrra.

Loodava kuupäevastringi eelvaatlus on näha nupu OK kohal. Kui oled lõpuks loonud meelepärase kuupäevavormingu stringi, klõpsa nupul OK, mis lisab selle dokumenti.

Kui kuupäev on dokumenti lisatud, võib seda igati muuta, sealhulgas ka fikseeritud kuupäevast muutuv ja vastupidi teha. Selleks klõpsa kuupäeval &HPN;ga. Ilmub menüü, kust vali Muuda muutuja, mis avab alammenüü. Vali sealt uus muutuja või uus väljanägemine ning muutuja uuendatakse otsekohe.

Lisaks saab dokumenti lisada veel kolm kuupäeva:

Viimase trükkimise kuupäev

  Selle valimisel lisatakse kursori asukohta kuupäev, millal käesolev dokument viimati trükiti.

Faili loomise kuupäev

  Selle valimisel lisatakse kursori asukohta kuupäev, millal käesolev dokument loodi.

Faili muutmise kuupäev

  Selle valimisel lisatakse kursori asukohta kuupäev, millal käesolevat dokumenti viimati muudeti.

### Kellaaja lisamine

Kellaaja lisamiseks dokumenti vii kursor tekstikasti, kuhu soovid aega sisestada, ning vali menüükäsk Lisamine MuutujaKellaaeg . Seal on kaks valikut: Käesolev kellaaeg (fikseeritud) ja Käesolev kellaaeg (muutuv).

Käesolev kellaaeg (fikseeritud)

  Selle võimaluse kasutamine lisab käesoleva kellaaja kursori asukohta. Aeg määratakse kindlaks vastavalt arvutikellale. Pärast lisamist jääb see väärtus muutumatuks ka siis, kui anda &kword;ile käsk uuendada dokumendi muutujaid.

  Seda võimalust on hea kasutada loomisaja määratlemiseks. Võrdle seda varianti võimalusega Käesolev kellaaeg (muutuv).

Käesolev kellaaeg (muutuv)

  Selle võimaluse valimisel lisatakse käesolev kellaaeg kursori asukohta. Aeg määratakse kindlaks vastavalt arvutikellale. See väärtus muutub iga kord, kui &kword;ile antakse käsk uuendada dokumendi muutujaid.

  Selle võimaluse abil on lihtne osutada dokumendis kohale, kus tuleb alati näidata parajasti kehtivat kellaaega. Võrdle seda võimalusega Käesolev kellaaeg (fikseeritud)

Ilmub dialoog.

Ülemises liitkastis saab määrata muutuja väljanägemise. Võimalused on järgmised:

Kohalik vorming

  See lisab kellaaja &kde; juhtimiskeskuses määratud vormingus.

  Selle võimaluse valimiseks kontrolli, et ülemises liitkastis seisaks Kohalik vorming. Kellaajavormingu eelvaatlus on näha nupu OK kohal. Kui see sind rahuldab, klõpsa nupule OK.

Eelvormindatud kellaajastringid

  &kword; pakub 6 eelvormindatud kellaajastringi. Need on sellised, mis peaksid üldjuhul kasutaja vajadused rahuldama. Neid saab valida ülemisest liitkastist. Ajavormingu eelvaatlus on näha nupu OK kohal. Kui see sind rahuldab, klõpsa nupule OK.

Kohandatud string

  Kui sa aga ei leia meelepärast vormingut, võid selle ka ise luua.

  Kellaajavormingu string koosneb tähtedest ja numbritest, mis teatud kindlaid reegleid järgides (neid kirjeldatakse lähemalt allpool) võimaldavad luua kohandatud kellaajavormingu stringi.

  Kellaajavormingu string koosneb kohanäitajatest ja eraldajatest. Kohanäitajaid määratlevad järgmised viis tabelit.

  Tunnid

  Tunni kohanäitajad | h | hh
  Näide | 6 | 06

  Minutid

  Minutite kohanäitajad | m | mm
  Näide | 4 | 04

  Sekundid

  Sekundite kohanäitajad | s | ss
  Näide | 2 | 02

  Millisekundid

  Millisekundite kohanäitajad | zzz
  Näide | 022

  Sekundid

  AM/PM kohanäitajad | ap | AP
  Näide | am | AM

  Keerukama kellaajastringi loomiseks kombineeri kohanäitajaid tavalise tekstiga (eraldajatega).

  Näide:

  hh:mm:ss asemele tuleb 06:23:13

  ja

  h:mm ap asemele 6:23 am

  Pane tähele, et muutuvad ainult kohanäitajad. Tühikud, koolonid ja muu tekst jääb samaks.

  Kindlasti tuleb silmas pidada, et kohanäitajad on tõstutundlikud. HH ei ole kohanäitaja, küll aga hh

  Kohandatud kellaajastringi loomiseks märgi ära kast Kohandatud.

  Kirjuta kohanäitajad ja eraldajad ülemisse liitkasti. Lisaks võid ka valida vormingu liitkastist Lisa:, mis asetab kohanäitaja kursori asukohta kellaajavormingu stringis.

  Käesoleva kellaaja stringi eelvaatlus on näha märkekastist Kohandatud allpool. Klõpsa nuppu OK, kui string on muutunud selliseks, nagu sa seda näha soovid, ning string lisatakse dokumenti.

Käesoleva kellaaja stringi eelvaatlus on näha märkekastist Kohandatud allpool. Klõpsa nuppu OK, kui string on muutunud selliseks, nagu sa seda näha soovid, ning string lisatakse dokumenti.

Pärast seda, kui kellaaeg on dokumenti lisatud, võib selle välimust muuta, samuti määrata, kas see peab olema fikseeritud või muutuv. Selleks klõpsa &HPN;ga ajal. Ilmub menüü, kust vali Muuda muutuja. See avab alammenüü, kust saab valida uue muutuja või uue väljanägemise. Valimise järel uuendatakse kohe kellaajavormingu stringi.

## Lehekülgede nummerdamine

Leheküljenumbrite lisamine &kword;is on imelihtne.

Lehekülgede numbriga on seotud viis muutujat: Leheküljenumber, Lehekülgede arv, Sektsiooni pealkiri, Järgmine lehekülg ja Eelmine lehekülg.

Leheküljenumbri lisamiseks vii kursor kohta, kuhu soovid numbri asetada, ning vali menüükäsk Lisamine MuutujaLehekülg Leheküljenumber . Leheküljenumber lisatakse kursori asukohta.

Lehekülgede arvu lisamiseks vii kursor kohta, kuhu soovid muutuja lisada, ning vali menüükäsk Lisamine MuutujaLehekülg Lehekülgede arv . Lisatakse dokumendi lehekülgede koguarv.

Sektsiooni pealkirja lisamiseks vii kursor kohta, kuhu soovid muutuja lisada, ning vali menüükäsk Lisamine MuutujaLehekülg Sektsiooni pealkiri . Lisatakse sektsiooni pealkiri.

Menüükäsuga Lisamine MuutujaLehekülg Järgmine lehekülg saab kursori asukohta lisada viite käesolevale leheküljele järgnevale leheküljele.

Menüükäsuga Lisamine MuutujaLehekülg Eelmine lehekülg saab aga lisada kursori asukohta viite käesolevale leheküljele eelnevale leheküljele.

Leheküljenumbreid uuendatakse dünaamiliselt vastavalt dokumendi redigeerimisele.

Leheküljenumbrid sobivad üldjuhul kõige paremini päistesse ja jalustesse. See tagab, et igal leheküljel asuks seda näitav number ühes ja samas kohas.

## Sektsiooni pealkiri

Sektsiooni pealkiri on võimalik lisada dokumenti suvalises kohas, kui valida menüükäsk Lisamine MuutujaLehekülg Sektsiooni pealkiri .

&kword; määratleb sektsiooni pealkirja, alustades otsingut käesoleva lehekülje algusest. Sektsiooni pealkirjaks loetakse esimene lõik, mille stiil on Päis 1. Kui sellist lõiku käesoleval leheküljel ei ole, otsib &kword; läbi eelmised leheküljed, kuni sellise stiiliga lõik leitakse, ning määrab selle sektsiooni pealkirjaks.

## Muud muutujad

&kword; võimaldab lisada ka muid sageli kasutatavaid muutujaid. Nende valik sõltub dokumendi iseloomust. Muutujaid saab lisada, valides menüükäsu Lisamine Muutuja Dokumendi info . See avab muutujate nimekirja, mida allpool lähemalt kirjeldatakse.

Muutuja | Näide | Üksikasjad
--- | --- | ---
Autori nimi | Jaan Mätas | Autori nimi, nagu see on määratud dokumendi info kastis.
Linn | Haapsalu | Linna nimi, nagu see on määratud dokumendi info kastis.
Firma | &kde; | Firma nimi, nagu see on määratud dokumendi info kastis.
Riik | Eesti | Riigi nimi, nagu see on määratud dokumendi info kastis.
Kataloogi nimi | /home/jmatas/kword | Dokumendi kataloogi nimi. Katalooginime muutujas ei sisaldu failinime.
Kataloog ja failinimi | /home/jmatas/kword/Kokkuvõte.kwd | Käesoleva faili kataloog ja failinimi.
Dokumendi kokkuvõte | See on käesolev kokkuvõte. | Dokumendi kokkuvõte, nagu see on määratud dokumendi info kastis.
Dokumendi võtmesõnad | Kokkuvõte, töö, rakendus | Dokumendi võtmesõnad, nagu need on määratud dokumendi info kastis.
Dokumendi teema | Minu kokkuvõte. | Dokumendi teema, nagu see on määratud dokumendi info kastis.
Dokumendi pealkiri | Minu kokkuvõte | Dokumendi pealkiri, nagu see on määratud dokumendi info kastis.
E-posti aadress | jmatas@hot.ee | Autori e-posti aadress, nagu see on määratud dokumendi info kastis.
Faks | Suvaline kehtiv telefoninumber | Faksinumber, nagu see on määratud dokumendi info kastis.
Failinimi | Kokkuvõte.kwd | Faili täielik nimi.
Failinimi ilma laiendita | Kokkuvõte | See eemaldab failinimelt laiendi (tavaliselt .kwd).
Initsiaalid | JM | Initsiaalid, nagu need on määratud dokumendi info kastis.
Postiindeks | Suvaline kehtiv postiindeks | Postiindeks, nagu see on määratud dokumendi info kastis.
Tänav | Pudeli 17 | Aadressi tänava osa, nagu see on määratud dokumendi info kastis.
Telefon (tööl) | Suvaline kehtiv telefoninumber | Telefoninumber, nagu see on määratud dokumendi info kastis.
Telefon (era) | Suvaline kehtiv telefoninumber | Telefoninumber, nagu see on määratud dokumendi info kastis.
Tiitel | Asepresident-laekur | Tiitel, nagu see on määratud dokumendi info kastis.

Lisaks on alammenüüs Statistika veel rida muutujaid, millega saab lisada sõnade, ridade, raamide jms. arvu. Need muutujad peaksid olema enesestmõistetavad.

Määratlemata muutujad ilmuvad kujul <puudub>, kuni sa pole määranud nende väärtust dokumendi info kastis.

## Kohandatud muutujad

&kword; pakub hulga eelmääratletud muutujaid. Sul võib aga ette tulla dokumente, kus tekib vajadus määratleda mõningaid teistsuguseid muutujaid.

Võimalusega kohandatud muutujad võid luua igas dokumendis piiramatul hulgal meelepäraseid muutujaid.

### Uue kohandatud muutuja loomine

Uue kohandatud muutuja loomiseks vii kursor kohta, kuhu soovid uue muutuja lisada.

Vali menüükäsk Lisamine MuutujaKohandatud Uus... See avab dialoogi.

Kirjuta tekstikastidesse muutuja nimi ja selle vajalik väärtus.

Klõps nupule OK tekitab uue muutuja ja lisab selle kursori asukohta. Klõps nupule Loobu katkestab uue muutuja loomise.

Seejärel on võimalik lisada loodud uut muutujat suvalisse kohta dokumendis.

### Kohandatud muutuja väärtuse redigeerimine

Et muutujal oleks üldse mõte, tuleb sellele anda väärtus, samuti peab olema võimalus seda vajaduse korral hõlpsasti muuta. Muutuja väärtuse muutmiseks:

Vali menüükäsk Tööriistad Kohandatud muutujad... See avab dialoogi.

Igal kohandatud muutujal on tabelis oma rida. Esimeses veerus on muutuja nimi, teises selle väärtus.

Muutuja väärtuse muutmiseks klõpsa tekstikastis muutuja nimest vasakul pool ning kirjuta sinna vajalik väärtus.

Kui oled soovitud muutused sisse viinud, klõpsa nupule OK ning kõik muutujad uuendatakse.

### Kohandatud muutuja lisamine

Uue kohandatud muutuja lisamiseks vali menüüs Lisamine MuutujaKohandatud. Selle alamenüüs on loetletud olemasolevad kohandatud muutujad. Klõpsa vajaliku muutuja nimel ning &kword; lisab muutuja ühes selle olemasoleva väärtusega kursori asukohta.

## Kõigi muutujate väärtuste uuendamine

&kword;ile saab anda käsu uuendada kõiki muutujate väärtusi (et need peegeldaksid kindlasti oma parajasti kehtivaid väärtusi). See on eriti oluline kuupäevade ja kellaaja puhul.

Selleks vali menüükäsk Lisamine Muutuja Värskenda kõiki muutujaid.

## Ühe kuupäeva- või ajamuutuja väärtuse uuendamine

&kword;il võib lasta uuendada ka ühtainust kuupäeva- või kellaajamuutuja väärtust ning jätta ülejäänud muutujad puutumata.

Selleks vii hiirekursor muutuja kohale, mida soovid uuendada, klõpsa &HPN;ga ja vali Muuda muutuja. Ilmub menüü, mis pakub mitmesuguseid uusi kuupäeva või kellaaja vormindamise võimalusi ning võimalust muuta kuupäev või kellaaeg vastavalt fikseerituks või muutuvaks. Vali sellest nimekirjast meelepärane võimalus ning muutuja uuendatakse otsekohe.