# Andmebaasi päringute kirjeldamine

Andmebaasi esmane ülesanne on salvestada ja aidata hankida teavet, mida kasutajal tarvis läheb. Erinevalt paberandmebaasidest võimaldab &kexi; andmebaas mitmete kriteeriumide alusel andmeid otsida. Tulemused tagastatakse väga kiiresti isegi suurte andmekogumite korral. Kuigi andmebaasid on niisiis väga võimsad vahendid, on selleks, et sooritada andmebaasis edukaid päringuid, vaja teada, kuidas andmebaasile teada anda, mida otsida.

Andmebaasi päringutega saab piirata tabeli andmeid eelnevalt määratud ridade ja veergude kogumiga või ka dünaamiliselt ühendada mitmest tabelist pärit andmeid.

Selgitamaks, kuidas päringud toimivad, loome päringu `kontaktid` tabelite `isikud` ja `telefoninumbrid` andmete ühendamisel (nende tabelite kirjeldamisest kõneles peatükk 3.1 ning andmetega täitmisest peatükk 3.2).

1. Loo uus päring menüükäsuga Lisamine Päring. Ilmub kujundusaken. See on jagatud kaheks: päringu seosed ülal ning päringu veerud all.

2. Vali tabel `isikud` rippmenüüst Tabel akna ülaosas ja klõpsa nupule Lisa. Tabeli visuaalne esitus ilmub nähtavale seoste alas. Lisa samamoodi ka tabel `telefoninumbrid`.

3. Lisa lohistades päringu seos: klõpsa väljal `ID` tabelis `isikud` ja lohista see väljale `Isik` tabelis `telefoninumbrid`. See ühendab mõlemad väljad, luues uue seose.

4. Topeltklõpsuga väljal `nimi` tabelis `isikud` saab välja lisada päringu veeruna. Samamoodi lisa väljad `perekonnanimi`, `tänav`, `majanumber` ja `linn` tabelist `isikud` ning väli `telefon` tabelist `telefoninumbrid`.

5. Nüüd on aeg päringut testida. Klõpsa tööriistaribal nupule Lülitu andmevaatele, millega saad kirjeldamisest lülituda päringu tulemusel pakutavate andmete vaatamisele.

6. Salvesta päring hilisemaks kasutamiseks klõpsuga tööriistariba nupule Salvesta. Selle asemel võib kasutada ka menüükäsku Fail Salvesta või klahve CtrlS. Et päringu kirjeldust pole veel salvestatud, palutakse sul sellele nimi anda. Kirjuta `Kontaktid` väljale Pealdis ja klõpsa OK.