# Pildid

Piltide loomine ja muutmine on üks &krita; põhilisi funktsioone. Enamik käsiraamatu peatükke on pühendatud joonistamisele või redigeerimisele, selles peatükis aga räägime, mida saab teha piltide endaga.

## Failide kasutamine

Kui sa ei piirdu ainult pelga visandamisega, on tõenäoline, et &krita; kasutamine tähendab ka failide kasutamist. Võimalik on avada olemasolevaid faile — &krita; suudab töötada paljude failivormingutega, vaata lähemalt osa Pildivormingud — või käivitada &krita; uue loomiseks. Kui oled oma tööga valmis või soovid selle edasiseks töötlemiseks alles jätta, saab töö salvestada.

Olemasolevate failide avamine

  &krita; käivitamisel saab olemasoleva pildi avada avamisdialoogi alumises vasakpoolses olevale nupule Ava olemasolev dokument klõpsates. Samuti võib kasutada menüükäsku Fail Ava (&Ctrl;O). See avab dialoogi Dokumendi avamine, kus saab valida avatava pildi. Nii avamisdialoogis kui ka menüüs Fail leidub ka viimati kasutatud failide loend.

Tehtud töö salvestamine

  Menüükäskudega Fail Salvesta ja Fail Salvesta kui... (kiirklahvid &Ctrl;S ja &Ctrl;&Shift;S) saab salvestada tehtud töö. Esimene käsk salvestab aktiivse pildi muudatused, teine avab dialoogi Dokumendi salvestamine, kus saab pildile anda uue failinime. Kui see on esimene kord pilti salvestada, palutakse ka käsu Salvesta kasutamisel failile nimi anda.

Uue pildi loomine

  Avamisdialoogis (menüükäsk Fail Uus või kiirklahv &Ctrl;N) saab luua täiesti kohandatud dokumendi või valida mõne pildimalli. Mallid võimaldavad kiiresti luua vajalikku laadi uue pildi. Täpsemalt räägib sellest &krita; algtutvustus.