# Graafikalaua kasutamine

Käesolev algtutvustus kirjeldab esimesi samme graafikalaua kasutamisel &krita;s. Me eeldame, et operatsioonisüsteemiks on &Linux;.

## Seadistamine

Nagu muu riistvara, peaks ka graafikalaud üldiselt kohe töötama. &Linux; tunneb selle arvatavasti kenasti ära, kuid pole välistatud, et vajalik võib olla X11 serveri seadistamine. Sel juhul on mõttekas järgida Wacomi &Linux; HOWTO'd: .

Seejärel tuleb &krita;s sisse lülitada mitmesugused tööriistad (dialoogi Seadistused&krita; seadistamine sektsioonis Graafikalaud) — sellest räägib lähemalt graafikalaua seadistuste osa.

## Esimene kontakt graafikalauaga

Graafikalaual on kolm seadet, mida saab &krita;ga kasutada:

- kursor on Wacomi graafikalauaga kaasasolev hiir

- kustutaja on ümar osa pliiatsi ülaosas

- stiilus on peen punkt pliiatsi alaosas

Kui kasutad graafikalaual stiilust või kursorit, valitakse vaikimisi pintslitööriist ja pintsli joonistamisoperatsioon. Kustutamisseade on seotud piksli kustutamise joonistamisoperatsiooniga. Kui aga valid seadmele mõne muu tööriista või joonistamisoperatsiooni, peab &krita; seose seadme vahetamisel meeles.

## Lille kontuur

Isegi kui sa oskad joonistada juba enne graafikalaua kasutuselevõtmist, tuleb sellega veidi kohaneda. See ei ole päris sama nagu tavalise pliiatsiga paberile joonistamine. Seepärast võiks alustada millegi lihtsamaga, näiteks lillega, võttes eeskujuks siinse pildi:

Lill Lill

Lill

Kõigepealt tuleb kontuuri jaoks luua uus kiht. Soovitatav oleks kiht ka lukustada, mis väldib vigu.

Lillekontuuri joonistamine tundub imelihtsana, kuid esimesel korral võib olla päris keeruline järgida joont ekraanil, samal ajal kui käsi liigub graafikalaual. Aga lõpuks peaks tulemus olema umbes selline:

Lille kontuur Lille kontuur

Lille kontuur

## Värvimine

Värvimiseks tuleb luua kolmas kiht. See tuleb viia kontuurikihi alla. Tasub veel kord meelde tuletada kontuurikihi lukustamise vajadust.

See on lihtsam kui kontuuri joonistamine: vali lihtsalt värv, mida soovid kasutada (kas värvivalijaga või pipetiga) ning suurema osa tööst teeb sinu eest ära täitmise tööriist. Klõpsa hiirega sellel osal, mida soovid täita. Vaikimisi võtab täitmise tööriist arvesse kontuuri. Siinsel pildil ei eralda lilleõie erinevaid värve kontuurid, selleks oli vaja lihtsalt puuduv kontuur lisada kollase või pruuni joonega, mis tekitas värvide vahele eraldaja.

Värvitud lill Värvitud lill

Värvitud lill

Lõpp-pilt näeb välja nagu lõikepilt, sest sel pole varje ega valgustust, kuid nende lisamine ei ole ka antud algtutvustuse ülesanne.