Mike
McBride
Marek
Laane

    bald@starman.ee

Tõlge eesti keelde

# Graafika

&kword; tuleb väga hästi toime tekstilise info käitlemisega, kuid &kword;i saab kasutada ka pildimaterjali ja graafika teksti põimimiseks.

Suurepärane ja täiesti vaba lõikepiltide allikas on Open Clip Art Library. See projekt pakub arvukalt vektorgraafikat, mille nad on hoolikalt kategooriatesse jaganud ja indekseerinud.

Pilte on võimalik lisada raamiliste või sisestena.

Raamis pildid on pildid, mille ümber on raam. See raam toimib samamoodi nagu raam ümber teksti, ainult et antud juhul sisaldab see pilti ning määratleb pildi suuruse ja kuju.

Sisesel pildil on samuti raam ümber, kuid see lisatakse käesoleva tekstiraami sisse. Kui tekst lisatakse pildi ette, liigub pilt raamis allapoole täpselt nagu tekstki. See tähendab, et pilt jääb leheküljel samasse piirkonda, kui teda algselt ümbritsenud tekst.

Raamilisi pilte saab aga liigutada leheküljel vajalikku kohta.

&kword; võib kasutada pilte, mis on juba salvestatud failina või ka skänneriga sisseloetud pilti.

## Graafika lisamine failist

Pilti saab dokumenti lisada kolmel viisil:

- valides menüükäsu Lisamine Pilt...

- kiirklahviga &Shift;F5

- või klõpsuga tööriistariba nupul .

Iga viisi puhul ilmub faili valimise dialoog.

Selle dialoogi abil saab valida pildi.

Klahvi Esc vajutamine katkestab pildi lisamise dokumenti.

Kui oled tuvastanud vajaliku pildifaili, klõpsa selle nimel &HVN;ga. Jätkamiseks klõpsa nupule OK.

Ilmub uus dialoog.

Dialoogi parempoolses osas asub eelvaatluse aken. Valitud pilt peaks seal nähtavale ilmuma.

Vasakpoolses osas on üks nupp ja kaks märkekasti.

Vali pilt...

  Klõpsa sellele nupule ja &kword; avab uue failidialoogi, kus saab valida mõne muu pildi.

Pilt lisatakse sisesena

  Kui märkida see kast, lisatakse pilt sisese pildina. Kui see on märkimata, luuakse uus raam. Nende võimaluste erinevuse kohta loe lähemalt käesoleva osa sissejuhatusest.

Säilitatakse algupärane proportsioon

  Proportsiooni mõiste seletatakse lähemalt lahti &kword; sõnaraamatus.

  Kui see kast on märgitud, ei luba &kword; pildi proportsiooni muuta. See väldib kohatut väljavenitamist või kokkusurumist. Pildi üldist suurust on küll võimalik muuta, kuid mitte näiteks selle horisontaalset mõõdet, ilma et vastavalt muutuks ka vertikaalne mõõde.

  Kui see kast märkimata jätta, saab pildi horisontaalset ja vertikaalset mõõdet muuta teineteisest sõltumatult.

Pildi lisamiseks klõpsa nupule OK. Kogu operatsioonist loobumiseks aga klõpsa nupule Loobu.

Kui valisid pildi lisamise sisesena, klõpsa hiirega vajalikku kohta ning pilt lisataksegi sinna.

Kui otsustasid raamilise pildi kasuks, muutub hiirekursor ristikujuliseks. Vii hiir kohta, kuhu soovid asetada uue pildiraami ühe nurga. Klõpsa &HVN;ga ning nuppu all hoides lohista kursorit, kuni raam on vajaliku suurusega. Seejärel vabasta &HVN;. &kword; lisab raami sisse pildi ning muudab selle suurust, et see raami ära mahuks.

## Pildi hankimine skännerist

Täielik tutvustus, kuidas kasutada skännerit, väljub käesoleva käsiraamatu piiridest. Me tutvustame siin ainult seda, kuidas võtta ette toiminguid, mis lähevad korda &kword;ile, aga ei tutvusta skänneri käsitlemist üksikasjalikumalt.

Skänneri kasutamiseks pildi lisamisel oma KWordi dokumenti vali menüükäsk Lisamine Skaneeri pilt...

&kword; avab dialoogi, kus saab valida skänneri. Klõpsa vajaliku skänneri kõrval asuvale nupule ja seejärel nupule OK. Seejärel avaneb skaneerimisdialoog:

Kõigepealt tuleks valida skaneeritava pildi tüüp ja selle lahutus. Esmalt määra pildi tüüp hüpikkastis Skaneerimisrežiim. Võimalikud valikud on Värv, Hall ja Binaar.

Kui soovid valida mõne muu skänneri, klõpsa nupule Allikas...

Kui valid võimaluse Binaar, saad kasutada hüpikkasti Pooltoon pooltooniprotokolli valimiseks.

Määra vajalik lahutus hüpikkastis Lahutus.

Seejärel aseta objekt, mida soovid skaneerida, skännerisse ja klõpsa nupule Eelvaatlus. Skänner sooritab vähese lahutusega skaneerimise ning näitab eelvaatlust dialoogi paremas servas.

Klõpsa &HVN;ga eelvaatlusel kohta, kus peaks seisma sinu tulevase pildi ülemine vasak nurk. Lohista nuppu all hoides hiirt alla ja paremale, et tekiks kast, mis sisaldab sinu tulevast pilti. Kui kast on võtnud vajalikud mõõtmed, vabasta &HVN;. Vajaduse korral võid hiljem kasti suurust taas hiirega muuda.

Vaata eelvaatluse akna kõrval asuvat kasti nimetusega Valik. Selles on näha sinu valitud pildi kõrgus ja laius ning ka see, kui palju ruumi võtab antud pildi salvestamine &kword;i faili.

Kui oled valikukasti suuruse ja asukohaga rahul, klõpsa nupule Lõplik skaneerimine. Skänner loeb seejärel sinu valitud pildiosa sisse.

Kui skänner on tegevuse lõpetanud, klõpsa dialoogi sulgemiseks nupule Sulge. Kursor võtab nüüd niitristiku kuju. Joonista sellega leheküljele kast, kuhu soovid skaneeritud pildi asetada. Pilt asetatatakse eraldi raami. Seejärel saab pildi suurust muuta raami suurust muutes.

### Pildi kohandamine enne lõplikku skaneerimist

Dialoogi alumises osas saab pilti veel enne lõplikku skaneerimist kohandada.

Liugurit Lävi nihutades saab muuta skaneeritud pildi valgete pikslite arvestamise taset.

Liugureid Heledus ja Teravus nihutades saab muuta skaneeritud pildi suhtelist heledust ja teravust.

Eelvaatluse aken ei näita valitud efektide mõju skaneeritud pildile.

Võimalik on valida kolme eelnevalt määratletud gammatabeli seast või kasutada võimalust Kasutaja määratud hüpikkastis Kohandatud gammatabel. Kui valid Kasutaja määratud, saad klõpsata nupule Muuda... ning muuta kohandatud gammatabelis heledust, kontrasti ja gammat.

### Eelvaatluse suuruse kohandamine

Kui tead skaneeritava objekti suurust, saad valida eelvaatluse ala hüpikkastis Skaneerimissuurus. Eelvaatluse orientatsiooni muutmiseks on nupud Rõhtpaigutus ja Püstpaigutus.

Orientatsiooni muutmine eelvaatluses ei mõjuta skaneeritava teksti või pildi orientatsiooni.

### Automaatvalimise kasutamine

&kword; võib üritada automaatselt valida skaneeritava objekti. Selleks uurib rakendus eelvaatluse ala ja püüab tuvastada pildil asuva objekti. Vaikimisi ei ole see võimalus sisse lülitatud, kuid dialoogis saab seda teha.

Dialoogi automaatvalimise ala asub dialoogi keskel kohe eelvaatluse akna juures. See koosneb kolmest valikust:

Märkekast

  Kasti märkimisel on automaatvalik lubatud. Kui see ei ole märgitud, automaatvalikut ei kasutata.

Hüpikkast

  Hüpikkast pakub kaks valikut: Must ja Valge. Kui valida Must, otsib &kword; automaatseks valimiseks mustaga ümbritsetud ala. Kui valida Valge, otsib &kword; automaatseks valimiseks valgega ümbritsetud ala.

Liugur nimetusega Lävi

  Liugurit nihutades saab määrata läve, mida automaatvaliku korral kasutatakse automaatselt valitava ala määramiseks.

### Muud skaneerimisvalikud

Kaardile Seadistused klõpsates ilmub nähtavale veel kaks lisavalikut.

Kastiga Skaneerimisseadet küsitakse plugina käivitamisel saab skänneri valimise dialoogi sisse ja välja lülitada. Kui kast on märgitud, palub &kword; skänneri valida alati, kui kavatsed sisestada dokumenti skaneeritud pildi. Kui see ei ole märgitud, kasutab &kword; viimati kasutatud skännerit. Kui sul on tarvitusel ainult üks skänner või kui sa saad kasutada ainult üht skännerit, võib kasti rahumeeli märkimata jätta.

Ka kast Skaneerimisseadmeid küsitakse võrgust on mõeldud skänneri valimiseks. Kui kast on märgitud, kontrollib &kword; kohtvõrgus skännerite kättesaadavust. Kui see ei ole märgitud, otsib &kword; ainult sinu arvuti külge ühendatud skännereid.

Nende valikute salvestamiseks klõpsa nupule Sulge.

## Pildi suuruse muutmine

Pildi suurust saab muuta, kui muuta seda ümbritseva raami suurust. &kword; muudab siis automaatselt pilti, et see täidaks kogu raami.

Täpsemat infot raami suuruse muutmise kohta loe osast Raami suuruse muutmine.

## Piltide liigutamine

Ainus võimalus muuta sisese pildi asukohta leheküljel on muuta seda ümbritseva teksti kulgu. Kui see peaks tekitama probleeme, saab pildi alati muuta raamiliseks pildiks.

Raamilise pildi liigutamine &kword; käib täpselt samamoodi nagu suvalise raami liigutamine &kword;is.

## Graafika kustutamine

Graafika kustutamiseks &kword;is kustuta seda ümbritsev raam.

## Graafika salvestamine eraldi faili

Pildi või graafilise elemendi saab salvestada eraldi faili (et seda kasutada näiteks mõnes muus dokumendis).

Selleks klõpsa pildil &HPNga;. Ilmuvast menüüst vali Salvesta pilt... Ilmub dialoog, kus saad määrata, kuhu pilt salvestada.

See toiming ei eemalda pilti &kword;i dokumendifailist, vaid on hõlpus viis hankida dokumendist pilt, et seda arhiveerida või hiljem kasutada mõnes muus dokumendis või rakenduses.

## Lülitamine sisese ja raamilise pildi vahel

Lülitamine sisese ja raamilise pildi vahel &kword;is on imelihtne.

### Sisese pildi muutmine raamiliseks pildiks

Sisese pildi muutmiseks raamiliseks pildiks klõpsa vajalikul pildil &HVN;ga. Nii saab valida pildi raami.

Seejärel klõpsa &HPNga;. Ilmub menüü, kus seisab märge kirje Sisene raam ees. Klõpsa sellel võimalusel &HVNga;, et märge eemaldada.

Nüüd ongi raam iseseisev ja seda võib kuhu tahes liigutada.

### Raamilise pildi muutmine siseseks pildiks

Raamilise pildi muutmiseks siseseks pildiks klõpsa vajalikul pildil &HVNga;. Nii saab valida pildi raami.

Seejärel klõpsa &HPNga;. Ilmub menüü, kus on näha kirje Sisene raam. Klõpsa sellel võimalusel &HVNga;.

&kword; muudab pildiraami siseseks raamiks.

&kword; püüab oma võimete ja parema äranägemise kohaselt hinnata, millisesse kohta tekstis tuleks sisene pilt lisada.