Mike
McBride
Marek
Laane

    bald@starman.ee

Tõlge eesti keelde

# Kirjakooste

&kword; võib kasutada välise (või ka sisese) andmebaasi andmeid dokumentide personaliseerimiseks konkreetsete töötajate/klientide/sõprade jaoks.

Selles osas käsitleme kõik &kword;ile spetsiifilisi dokumentide loomise, liitmise ja trükkimise aspekte. Me ei käsitle aga:

- Välise andmebaasi loomist.

- Andmebaasidega seotud turvalisusküsimusi.

- SQL-i toimimist ja kasutamist. Me eeldame, et kui kavatsed kasutada andmeallikana SQL-andmebaasi, on sul SQL-i kasutamisest juba mingi aim olema.

- Võrgu- või internetiühenduse loomist ja kasutamist.

Neile küsimustele leiab vastuse mitmesugustest käsiraamatutest, mis just nende probleemidega tegelevadki.

Kirjakooste andmeid saab hankida mitmest allikast:

- Kui soovid kasutada välist SQL-andmebaasi, loe selle kohta lähemalt siit.

- Kui soovid kasutada &kspread;i faili, loe selle kohta lähemalt siit.

- Kui soovid kasutada &kde; aadressiraamatu infot, loe selle kohta lähemalt siit.

- Kui soovid kasutada &kword;i sisemist andmebaasi, loe selle kohta lähemalt siit.

## Välise SQL-andmebaasi kasutamine andmeallikana

&kword; suudab kasutada personaliseeritud dokumentide andmeallikatena mitmeid populaarseid vaba tarkvara andmebaase.

SQL-i kasutavale välisele andmebaasile ligipääsuks peab arvutis kasutatavasse QT-sse olema kompileeritud sobiv andmebaasimoodul.

Täpsemat infot leiab käsiraamatu paigaldamist käsitlevast osast.

Andmebaas võib paikneda samas masinas, kus asub ka &kword;, või ükspuha millises masinas, millele pääseb ligi kohtvõrgu või interneti kaudu.

Andmebaasi kasutamiseks on vaja teada järgmisi üksikasju:

- Andmebaasi nimi

- Selle masina nimi/IP-aadress, kus andmebaas paikneb

- Määratud masina SQL ligipääsu tagava pordi aadress

- Kehtiv andmebaasi kasutaja nimi

- Kasutajanime kehtiv parool

Kui kogu see info on olemas, võib asjaga alustada.

Välise andmebaasi kasutamine personaliseeritud dokumentide loomiseks kujutab endast kolmeastmelist protsessi:

1. Ühendumine andmebaasiga ja päringu valimine.

2. Kirjakooste väljade lisamine, et &kword; teaks, kuhu andmebaasi info lisada.

3. Personaliseeritud dokumendi eelvaatlus.

### Andmebaasi asukoha määramine ja kirjete päring.

Esmalt vali menüükäsk Tööriistad Kirjakooste seadistamine.... Ilmub dialoog.

Klõpsa nupule Ava olemasolev.... Ilmub uus dialoog.

Vali QT-SQL lähteandmed ja klõpsa nupule OK. Ilmub uus dialoog.

Sisesta &URL; või arvuti IP-aadress, kus andmebaas paikneb, tekstikasti Masinanimi:.

Vali liitkastist Draiver draiver nimetusega QMYSQL3.

Kirjuta andmebaasi nimi tekstikasti Andmebaasi nimi ja kasutaja nimi kasti Kasutajanimi.

Kui andmebaasi pääseb kasutama mõne muu kui vaikepordi kaudu, kirjuta sobiv pordi number tekstikasti Port.

Kui kavatsed sama andmebaasi ka edaspidi kasutada, võid klõpsata nupul Säilita seadistused... &kword; palub sul seejärel määrata nimetuse.

Kui soovid edaspidi neid salvestatud seadistusi kasutada, vali salvestatud nimega variant dialoogis ülal vasakul asuvast liitkastist.

Kui oled sisestanud kogu vajaliku info, klõpsa nupule OK. &kword; pärib seejärel andmebaasi kasutaja parooli. Kirjuta parool ilmunud tekstikasti ja klõpsa nupule OK.

&kword; pärib seejärel, kas soovid asendada oma senise andmeallika sellega, mille valisid. Klõpsa nupule Jah.

Nüüd oled andmebaasiga ühenduses. Seejärel tuleb sul andmebaasist andmed valida. Dialoog ilmub uuesti.

Klõpsa nupule Muuda käesolevat.... Ilmub uus dialoog.

Dialoog jaguneb kolmeks osaks: andmebaasi info, päringu info ja päringurida.

Andmebaasi info osa kannab nimetust Informatsioon ja sisaldab kaht kasti. Vasakpoolne (Saadaolevad tabelid) näitab kõiki andmebaasi saadaolevaid tabeleid. Vali vajalik tabel, klõpsates selle nimel &HVN;ga. Seejärel ilmub kõigi tabeli saadaolevate väljade nimekiri parempoolsesse kasti.

Päringurida on tekstikast, mis asub dialoogi allosas ja kannab nimetust Päring. Kirjuta oma SQL-päring kasti ja klõpsa nupul Käivita. &kword; esitab andmebaasile päringu ning näitab selle tulemust kastis Päringu tulemus. Päringureal olevat päringut muutes ning uuesti nupule Käivita vajutades ilmub viimati mainitud kasti uus tulemus.

&kword; ei piira millegagi päringustringi olemust. See võib olla päris lihtne:

`select * from Clients`

või ka keerukas, mitut tabelit hõlmav:

`select Clients.FirstName, Clients.LastName, Clients.address, data.Birthday, data.EyeColour from eMail, data where data.FirstName=Clients.FirstName and data.LastName=Clients.LastName`

Klõps nupule Seadista võimaldab kasutada mõnda muud andmebaasi.

Kui oled sisestanud tekstikasti Päring vajaliku päringu, klõpsa selle valimiseks nupule OK.

See toob sind tagasi kirjakooste põhidialoogi.

Klõpsa nupule Sulge.

Nüüd, kus oled valinud päringu, on aeg lisada dokumenti andmebaasi väli. Klõpsa jätkamiseks siin.

## &kspread;i faili kasutamine andmeallikana

&kword; võib kasutada personaliseeritud dokumentide loomiseks &kspread;i dokumentides leiduvaid andmeid.

Nende andmete kasutamiseks on vaja teada ainult &kspread;i dokumendi asukohta ning töölehe numbrit, kus vajalikud andmed asuvad.

&kspread;i dokumendi kasutamine personaliseeritud dokumentide loomiseks kujutab endast kolmeastmelist protsessi:

1. Faili valimine, milles leiduvad vajalikud andmed.

2. Kirjakooste väljade lisamine, et &kword; teaks, kuhu andmebaasi info lisada.

3. Personaliseeritud dokumendi eelvaatlus.

### Andmeid sisaldava faili valimine.

Esmalt vali menüükäsk Tööriistad Kirjakooste seadistamine.... Ilmub dialoog.

Klõpsa nupule Ava olemasolev.... Ilmub uus dialoog.

Vali liitkastis Saadaolevad allikad &kspread;i tabel. Klõpsa nupule OK. Ilmub uus dialoog.

Kirjuta &kspread;i dokumendi &URL; või failinimi tekstikasti URL. Failinime võib otse kasti kirjutada või siis klõpsata sinise kaustaga nupule ja valida vajalik &kspread;i fail ilmuvast failidialoogist.

Kui oled valinud vajaliku &kspread;i dokumendi, näitab liitkast Lehekülje number kõiki &kspread;i dokumendi saadaolevaid lehekülgi või töölehti. Vali vajalikke andmeid sisaldav leht.

Kui oled sisestanud kogu vajaliku info, klõpsa nupule OK. &kword; pärib seejärel, kas soovid asendada senise andmeallika. Klõpsa jätkamiseks nupule OK.

See toob sind tagasi kirjakooste põhidialoogi.

Klõpsa nupule Sulge.

Nüüd, kus oled valinud päringu, on aeg lisada dokumenti andmebaasi väli. Klõpsa jätkamiseks siin.

## &kde; aadressiraamatu kasutamine andmeallikana

&kword; võib kasutada personaliseeritud dokumentide loomiseks sinu aadressiraamatu andmeid.

Aadressiraamatu kirjete kasutamine personaliseeritud dokumentide loomiseks kujutab endast kolmeastmelist protsessi:

1. Inimeste valimine, keda soovid kirjakooste juures kasutada.

2. Kirjakooste väljade lisamine, et &kword; teaks, kuhu andmebaasi info lisada.

3. Personaliseeritud dokumendi eelvaatlus.

### Kaasatavate inimeste valimine

Esmalt vali menüükäsk Tööriistad Kirjakooste seadistamine.... Ilmub dialoog.

Klõpsa nupule Ava olemasolev.... Ilmub uus dialoog.

Vali liitkastis Saadaolevad allikad &kde; aadressiraamatu plugin. Klõpsa nupule OK. Ilmub uus dialoog.

Dialoog koosneb kahest nimekirjast: Aadressiraamat ja Valitud aadressid. Liigutades kirjed aadressiraamatust nimekirja Valitud aadressid, saad valitud kirjed kaasata oma kirjakoostedokumenti.

Kirje lisamiseks vali see &HVN;ga klõpsates vasakpoolses nimekirjas ja klõpsa seejärel nupule Lisa.

Kirje eemaldamiseks vali see &HVN;ga klõpsates parempoolses nimekirjas ja klõpsa seejärel nupule Eemalda.

Kirjeid saab kiiresti leida, kui sisestada vajaliku nime esimesed paar-kolm tähte tekstikasti Filter.

Aadressiraamaturakenduse saab avada klõpsuga nupule Aadressiraamat...

Samuti võib salvestada postiloendi klõpsuga nupule Salvesta postiloendina... Postiloenditest räägib lähemalt &kde; aadressiraamatu käsiraamat.

Kui oled valinud kõik vajalikud kirjed ja postiloendid, klõpsa nupule OK. &kword; pärib seejärel, kas soovid asendada senise andmeallika. Klõpsa jätkamiseks nupule OK.

See toob sind tagasi kirjakooste põhidialoogi.

Klõpsa nupule Sulge.

Nüüd, kus oled valinud päringu, on aeg lisada dokumenti andmebaasi väli. Klõpsa jätkamiseks siin.

## Sisemiste tabelandmete kasutamine dokumentide loomisel

Väikeste andmekogumite korral või juhul, kui sul puudub parajasti liidetavaid andmeid sisaldav andmebaas, pakub &kword; võimalust sisestada andmed otse &kword;i tabelandmetena. Seda sisemist andmestruktuuri saab seejärel kasutada dokumentide loomisel, kuhu mainitud andmed lisatakse vajalikesse kohtadesse.

Sisemiste tabelandmete kasutamine personaliseeritud dokumendi loomiseks kujutab endast kolmeastmelist protsessi:

1. Andmete sisestamine &kword;i

2. Kirjakooste väljade lisamine, et &kword; teaks, kuhu andmebaasi info lisada.

3. Personaliseeritud dokumendi eelvaatlus.

Kui andmed on loodud, saab neid alati vajadusel muuta ning luua muudetud andmete põhjal teistsuguseid personaliseeritud dokumente.

### Andmete sisestamine

Esmalt vali menüükäsk Tööriistad Kirjakooste seadistamine.... Ilmub dialoog.

Klõpsa nupule Loo uus.... Ilmub dialoog.

Praegu on dialoogis vaid üks võimalus: Sisemine säilitamine. Klõpsa nupule OK. Ilmub uus dialoog.

See kujutab endast tabelandmete sissekannete nimekirja. Ülal asub tööriistariba, dialoogi põhiosa aga sisaldab sinu kirjeid ja sissekandeid.

#### Tabelandmete struktuuri määratlemine

Esmalt tuleb lisada vähemalt üks sissekanne (kirjakooste väli). Seda saab teha klõpsuga nupule (Lisa sissekanne ehk tööriistariba paremalt kolmas nupp). Ilmub väike dialoog, kuhu saab sisestada sissekande nimetuse (Nimi, Aadress, Bilanss jne).

See on sissekande nimi, mitte selles sisalduvad andmed ise.

Klõps nupule OK lisab sissekande nimekirja.

Korda seda toimingut, kuni kõik vajalikud sissekanded on lisatud.

Kui soovid mõne sissekande kustutada, klõpsa selle nimel &HVN;ga ja seejärel nupule (Eemalda sissekanne).

Kontrolli väga hoolikalt, et oled kustutamiseks valinud õige sissekande. Kui annad &kword;ile korralduse sissekanne kustutada, kustutatakse see koos selles sisalduvate andmetega otsekohe. Pärast kustutamiskäsu andmist ei ole enam võimalik seda peatada või tagasi võtta.

#### Andmete sisestamine tabelisse

Kui andmete struktuur on määratud, saab hakata sissekannetesse andmeid sisestama.

Dialoogi ülaosas asub kahel pool keritavat kasti 4 nuppu. Kastis on näha käesoleva kirje number. Kõik kirjed nummerdatakse lisamise järjekorras alates numbrist 1. Soovitud kirjele saab liikuda kas keritava kasti või siis sellest kahel pool asuvate noolte abil.

Nupp | Toiming
--- | ---
| Liigub otse esimesele kirjele
| Liigub üks kirje tagasi
| Liigub üks kirje edasi
| Liigub viimasele kirjele

Andmete sisestamiseks vii kursor sissekande nimest paremal pool asuvasse tekstikasti ja kirjuta sinna soovitud andmed. (Äsja loodud andmete jaoks kasutab &kword; vaikimisi väärtust Väärtus puudub.)

Kirje lisamiseks klõpsa nupule .

Kirje kustutamiseks klõpsa nupule .

Kirjeid kustutades tasub olla ettevaatlik, sest kui kirje on kustutatud, ei saa seda enam taastada.

Sisesta kõik andmed, mida vajalikuks pead.

Kui oled sisestamise lõpetanud, klõpsa nende salvestamiseks nupule OK. See toob sind tagasi kirjakooste põhidialoogi:

Klõpsa nupule Sulge. Nüüd on aeg lisada dokumenti andmebaasi väljad.

### Kirjakooste väljade lisamine dokumenti

Nüüd, kus &kword;ile on saanud teatavaks andmeallika sissekanded, saab dokumenti lisada kirjakooste väljad.

Kirjakooste väli kujutab dokumendis endast kohanäitajat. See asendatakse iga personaliseeritud dokumendi puhul konkreetse kirje väärtusega.

#### Kirjakooste välja lisamine

Kirjakooste välja lisamiseks vii kursor dokumendis kohta, kuhu soovid andmed lisada. Vali menüükäsk Lisamine MuutujaKirjakooste.... Nähtavale ilmuvad kättesaadavad sissekanded. Vali vajalik sissekanne ja klõpsa nupule OK.

Kirjakooste väli lisatakse kursori asukohta. Väli on ümbritsetud nurksulgudega.

Seejärel võid viia kursori dokumendis uude asukohta ja lisada uue kohanäitaja. Kui oled kõik vajalikud väljad lisanud, võid vaadata, milline dokument välja hakkab nägema.

#### Kirjakooste välja kustutamine

Kirjakooste välja saab kustutada kahel viisil.

- Vii kursor välja lõppu ning vajuta klahvi &Backspace;.

- Vii kursor välja algusesse ja vajuta klahvi Delete,

### Kirjakoostedokumendi eelvaatlus ja trükkimine

Kui oled kõik vajalikud kirjakooste väljad lisanud, võid vaadata, milline lõpptulemus välja näeb ja soovi korral ka personaliseeritud dokumendi trükkida.

#### Dokumendi eelvaatlus enne trükkimist

Dokumendi eelvaatluseks vali menüükäsk Tööriistad Kirjakooste seadistamine... Ilmub dialoog.

Vali Trükkimise eelvaatlus... Seejärel peaksid nägema, milline personaliseeritud dokument trükituna välja näeb.

#### Personaliseeritud dokumendi trükkimine.

Personaliseeritud dokumendi trükkimine ei erine õigupoolest millegagi mis tahes dokumendi trükkimisest. Rohkem infot selle kohta loe osast Dokumendi trükkimine.