# Vaated

Üks olulisemaid asju, mida joonistamis- või pilditöötlusrakenduse juures tähele panna, on oma pildi vaate kohandamine enda (muutuvatele) vajadusele. Käesolev peatükk kirjeldab võimalusi, mida selleks pakub &krita;.

## Suurendamine

Suurendamist või vähendamist kasutades saab pilte uurida vastavalt nii-öelda lähemalt või kaugemalt. Vähenduse korral näeb suuremat osa pildist, kuid detailid on väiksemad. &krita; võimaldab mitmel moel määrata, kui lähedalt või kaugelt ja kui suurt pildi osa kuvatakse:

Suurendus

  Suurendus võimaldab näha rohkem detaile, kuid samas on näha väiksem osa pildist. Suurendada saab menüükäsuga Vaade Suurenda, klõpsuga tööriistariba nupule Suurenda või vajutamisega klahvidele &Ctrl;+. Mitme fikseeritud suurendustasemega on võimalik suurendada kuni 1600% (suhe 16:1).

Vähendus

  Vähendus võimaldab näha suuremat osa pildist, kuid samas on näha vähem detaile. Vähendada saab menüükäsuga Vaade Vähenda, klõpsuga tööriistariba nupule Vähenda või vajutamisega klahvidele &Ctrl;-. Mitme fikseeritud suurendustasemega on võimalik vähendada kuni 0,2% (suhe 1:500).

Originaalsuurus

  Mõnikord on kasulik uurida pilti tegelikus suuruses. Selleks kasuta menüükäsku Vaade Tegelikud pikslid või vajuta klahve &Ctrl;0.

Suurendus ja vähendus ülevaatekaardil

  Kontrollkasti (tavaliselt asub see &krita; akna paremal küljel) kaardil Ülevaade saab suurendustaset muuta liuguri või kerimiskastiga. Siin saab kasutada mis tahes suurendustaset, nii et kui ülaltoodud suurenduse või vähenduse eelnevalt määratud suurused sind ei rahulda, saad siin vajaliku taseme ise määrata. Nupp 1:1 pakub veel ühe võimaluse vaadata pilti originaalsuuruses.

Erivõimalused

  Suurendamiseks on veel kaks spetsiaalset võimalust. Menüükäsk Vaade Mahuta leheküljele suurendab või vähendab pilti sel moel, et see oleks tervenisti nähtav. Menüükäsk Vaade Täisekraani režiim (sama tulemuse annab klahvikombinatsioon &Ctrl;&Shift;F) suurendab &krita; akent, nii et see täidab kogu ekraani. Muu hulgas eemaldatakse ka tiitliriba. Kuigi see pole just tõeline suurendamine, võimaldab see siiski pilti vajaduse korral mõnevõrra rohkem näha.

## Vaadete kasutamine

Lisaks suurendustaseme muutmisele saab pildi puhul avada ka mitu vaadet. Sel moel on võimalik uurida pildi erinevaid osi, mis muidu korraga ekraanile ei mahuks.

Uus vaateaken

  &krita; uue vaateakna oma pildi tarbeks saab avada menüükäsuga Vaade Uus vaade. Mõlemad aknad on teineteisest sõltumatud (nii et võimalik on valida erinevaid tööriistu, kuvada pildi erinevaid osi &etc;), kuid muudatused, mida teed ühes aknas, kajastuvad kohe ka teises. Akna sulgemiseks kasuta tavalist akna sulgemise nuppu. Menüüs on ka käsk Vaade Sulge kõik vaated, millega saab sulgeda kõik loodud vaated ja jätta avatuks ainult esialgse akna.

Vaate poolitamine

  Akna võib ka poolitada kaheks vaateks. Nagu uue akna puhul, on ka poolitatud akna mõlemal poolel võimalik kasutada erinevaid pintsleid, suurendustasemeid ja muud sellist, kuid mõlemat vaadet näidatakse antud juhul ühes ja samas aknas. Akna poolitamiseks vali menüükäsk Vaade Poolita vaade. &krita; akna vaateala jagatakse nüüd kaheks. Seda, kas aken jagatakse püst- või rõhtsuunas, saab määrata alammenüüst Vaade Poolitamise suund. Ühe vaate juurde tagasi pääseb menüükäsuga Vaade Eemalda vaade.

## Muud vaatevalikud

&krita; pakub kaks valikut, mis aitavad mõista, kus parajasti tegutsetakse.

Joonlauad

  &krita; võib kuvada pildi külgedel joonlaudu, mis näitavad X- ja Y-koordinaate. Selleks vali Vaade Näita joonlaudu või vajuta klahve &Ctrl;R. Joonlauad kohanduvad automaatselt valitud suurendustasemega ja näitavad vajalikul määral alajaotusi. Joonlaudade eemaldamiseks vali sama menüükäsk (nüüd kannab see nime Peida joonlauad) või vajuta uuesti klahve &Ctrl;R.

Alusvõrk

  Alusvõrgu joonte nägemiseks vali menüükäsk Vaade Näita alusvõrku. Alusvõrgu joonte vahe saab määrata menüüst Vaade Alusvõrgu vahed. Joonte värvid saab määrata dialoogis Seadistused&krita; seadistamine (vt seadistustepeatüki alusvõrgu osa).