Pamela
Robert

    pamroberts@blueyonder.co.uk

Marek
Laane

    bald@starman.ee

Tõlge eesti keelde

# &kspread;i kiirklahvide ja tööriistaribade seadistamine

## Kiirklahvid

&kspread;is kasutatavate kiirklahvide muutmiseks vali menüükäsk Seadistused Kiirklahvide seadistamine.... See avab allpool näidatud dialoogi.

Kiirklahvide seadistamine 1

Leia kastist toiming, mille kiirklahvi soovid lisada või muuta ning vali see hiire vasaku nupu klõpsuga. Toimingu nime ülalasuvasse otsinguribale kirjutades saad vajaliku toimingu kiiresti üles leida. Seejärel võid määrata kiirklahvi. Valikuteks on Puudub, Vaikeväärtus ja Kohandatud, samuti võib klõpsata suurt nuppu osas Valitud toimingu kiirklahv.

Ilmub dialoog Kiirklahvi seadistamine.

Lihtne kiirklahvi seadistamine

Nüüd saad lihtsalt vajutada klahvikombinatsiooni, mida soovid kiirklahvina pruukida, näiteks &Ctrl;&Shift;S. Kiirklahvi seadistamise dialoog sulgub kohe pärast seda, kui oled kiirklahvi määranud.

Põhjalikum kiirklahvi seadistamine

Kiirklahvi saab täpsemalt seadistada, kui klõpsata dialoogis Kiirklahvi seadistamine nupule Muud >>. Ilmuvas dialoogis saab määrata nii primaarse kui alternatiivse kiirklahvi. Samuti saab valida multiklahvi, mis võimaldab kiirklahvi puhul kasutada mitmeid lisaklahve.

Kiirklahvi seadistamine lihtsas dialoogis määrab primaarse kiirklahvi.

### Kasutaja määratud menüüd

&kspread;ile on võimalik lisada ka omaenda hüpikmenüü, et mingit klahvikombinatsiooni vajutades ilmuks menüü, kust mingit muud klahvi vajutades või klahvidega Nool üles ja Nool alla liikudes ja vajalikul kohal klahvile Enter klõpsates saab mingi kirje valida.

Selleks lisa kohandatud kiirklahv igale tegevusele, mida soovid selles menüüs näha, ning märgi dialoogis Kiirklahvi defineerimine ära kast Multi-klahv, vajuta esmalt klahvikombinatsioon, mis avab uue menüü, ja seejärel klahvi, mis valib antud tegevuse kirje menüüst.

## Tööriistaribad

&kspread; kasutab viit tööriistariba: Fail, Redigeerimine, Liikumine, Vormindus ja Värv/piirer, mis võivad olla nähtaval või peidetud vastavalt sellele, kuidas menüüs Seadistused on määratud.

Seda, kas tööriistariba asub &kspread;i akna ülemises, alumises, parem- või vasakpoolses osas, saab määrata hiire parema nupu klõpsuga tööriistaribal, mis avab tööriistariba menüü, kus vastava valiku saab langetada alammenüüs Asend. Tööriistariba menüü ülejäänud alammenüüdes saab määrata, kas ribal näidatakse ikoone, teksti või mõlemaid, ning ikoonide suuruse.

Teine võimalus tööriistaribasid liigutada on viia hiirekursor iga tööriistariba vasakus servas paiknevatele püsttriipudele ning hiire vasakut nuppu all hoides lohistada riba soovitud asukohta. Lohistamise ajal võib hiire nupu lahti lasta ka ajal, mil see asub &kspread;i akna servadest eemal, ning sellisel juhul on tulemuseks hõljuv tööriistariba, mis ei ole kinnistatud ühegi &kspread;i akna külge ning mida võib soovi korral ka üldse aknast välja liigutada. Hõljuva tööriistariba asetamiseks tagasi mõnda traditsioonilisemasse asukohta klõpsa selle tiitliribal hiire parema nupuga, mis avab tööriistariba menüü, ja klõpsa soovitud asukohal alammenüüs Asend.

Tööriistariba on võimalik ka lamestada, kui klõpsata hiire vasaku nupuga riba vasakus servas asuvatel triipudel või valida tööriistariba menüü võimalus Asend Peidetud. Peidetud tööriistariba on näha otse &kspread;i menüüriba all väikese triipe sisaldava horisontaalse ristkülikuna. Selle saab taastada normaalsena hiire vasaku nupu klõpsuga.

Kui valida menüüst Seadistused käsk Tööriistaribade seadistamine..., ilmub dialoog, kus saab &kspread;i tööriistaribadele nuppe lisada või neid sealt eemaldada.

Tööriistaribade seadistamise dialoogi kasutamiseks vali esmalt vajalik tööriistariba hüpikkastist Tööriistariba. Paremal pool näitab aken Valitud tegevused antud tööriistaribal parajasti olevaid nuppe. Nupu saab eemaldada, kui see tolles aknas valida ning seejärel klõpsata vasakule osutavale noolele. Samuti saab muuta nupu asendit tööriistaribal, kasutades üles- ja allapoole osutavaid nooli. Uue nupu lisamiseks vali soovitud nupp nimekirjast Saadaolevad tegevused ning klõpsa paremale osutavale noolele.