# &kexi; seadistamine

Selles osas kirjeldatakse, kuidas seadistada &kexi; just enda maitse järgi.

## Akende paigutus

&kexi; võimaldab kasutada mitmedokumendiliidest (MDI). See tähendab, et sul võib olla korraga avatud mitu andmebaasiobjekti (tabelit, päringut, vormi ja skripti) ühes ja samas &kexi; peaaknas. Iga andmebaasiobjekti näidatakse peaaknas omaette alamaknas.

Kasutada saab kaht MDI režiimi, mis erinevad selle poolest, kuidas hallatakse ja kuvatakse alamaknaid. Need režiimid on järgmised:

- IDEAl-režiim ja

- Alamraami-režiim.

Neid kaht režiimi kirjeldavad kaks järgnevat osa. MDI režiimi saab muuta alammenüüst MDI režiim, mille leiab menüüs Aken. Pane tähele, et MDI režiimi muutmisel tuleb &kexi; taaskäivitada, enne kui uus režiim toimima hakkab.

### IDEAl-režiim

IDEAl-režiim on vaikimisi MDI režiim, mis peaks olema tuttav juba teistest &kde; rakendustest. Selle korral näidatakse korraga üht alamakent maksimeeritult &kexi; peaaknas. Kaardiriba, kus paikneb üks sakk iga alamakna kohta, võimaldab alamakende vahel lülituda lihtsalt vastavale sakile klõpsates.

### Alamraami-režiim

Alamraami-režiimis näidatakse alamaknaid samuti &kexi; peaaknas, kuid nad ei pea olema maksimeeritud. Alamraami-režiimi kasutamiseks vali menüüs Aken alammenüüst MDI režiim kirje Alamraami-režiim .

Igal alamaknal on tiitliriba nuppudega, mis võimaldavad akent maksimeerida, minimeerida ja sulgeda. Samuti saab neid peaakna sees liigutada ja nende suurust muuta täpselt nii, nagu akende puhul ikka (näiteks tiitliribal klõpsates ja hiirenuppu all hoides seda lohistades).

Nuppude funktsioonid on järgmised: parempoolseim nupp sulgeb alamakna, sellest vasakul asuv nupp maksimeerib alamakna (pane tähele, et sel juhul liiguvad nupud peaakna ülaserva parempoolsesse ossa omaduste redaktori kohale, kui see peaks olema avatud). Järgmine nupp minimeerib akna või taastab selle endise suuruse.

Vasakpoolseim nupp haagib alamakna lahti (lahtidokkimine), võimaldades selle peaaknast välja viia. Täpsemalt räägib akende dokkimisest ja lahtihaakimisest järgnev osa.

## Akende dokkimine ja lahtihaakimine

Vaikimisi näidatakse projekti navigaatori ja omaduste redaktori paneele &kexi; peaakna osana. Kõiki paneele saab aga lahti dokkida ning sel moel eraldi aknas näidata. Lahtihaagitud paneele saab mõistagi ka uuesti dokkida, millisel juhul neid näeb taas peaaknas.

Alamraami-režiimis saab ka alamaknaid lahti haakida. Nii saab näiteks lahti haakida andmebaasitabelit näitava alamakna ning selle ekraanil maksimeerida.

Aknaid on mõtet lahti haakida, kui sul on:

- väike ekraan

- suured tabelid, päringud või vormid ja/või

- enam kui üks monitor.

### Külgpaneelide dokkimine ja lahtihaakimine

Projekti navigaatori ja omaduste redaktori külgpaneeli saab lahti haakida:

- topeltklõpsuga paneeli ülaosas asuvale 'haarderibale' või

- klõpsuga noolele paneeli ülaosas risti kõrval.

Lahtihaagitud paneele saab taas peaaknasse dokkida samamoodi:

- topeltklõpsuga akna ülaosas asuvale 'haarderibale' või

- klõpsuga noolele paneeli ülaosas risti kõrval.

### Alamakende dokkimine ja lahtihaakimine

Alamaknaid saab dokkida ja lahti haakida ainult alamraami-režiimis.

Alamraami-režiimis saab alamaknaid lahti haakida:

- hiire parema nupu klõpsuga kaardiribal lahtihaagitavale aknale vastaval sakil ning kontekstimenüüst käsku Haagi lahti valides või

- hiire parema nupu klõpsuga alamakna tiitliribal ja kontekstimenüüst käsku Haagi lahti valides või

- (kui alamaken ei ole maksimeeritud) klõpsuga alamakna ülaservas paremal, minimeerimis-, maksimeerimis- ja sulgemisnupu kõrval asuvale noolele või

- (kui alamaken on maksimeeritud) klõpsuga menüüriba paremas servas, minimeerimis-, taastamis- ja sulgemisnupu kõrval asuvale noolele.

Alamakna dokkimiseks klõpsa hiire parema nupuga kaardiribal dokitavale aknale vastaval sakil ja vali kontekstimenüüst käsk Doki.