Mike
McBride
Marek
Laane

    bald@starman.ee

Tõlge eesti keelde

# Raami omaduste määramine

Iga dokumendis oleva raami puhul saab määrata:

- kuidas &kword; tekstiraamidega ümber käib

- kas ja kuidas tekst liigub läbi raami või ümber selle

- raami täpse suuruse

- raamisisesed veerised

- raami taustavärvi ja mustri

Kõiki neid võimalusi saab muuta rea dialoogide vahendusel, samuti võib kasutada eelnevalt määratud raamistiile.

Raamistiil on valik eelnevalt määratud ja mingi nimega tähistatud raami või raamigrupi vormindamisvõimalusi. Kui raam on määratletud mingi raamistiiliga, kajastuvad kõik raamistiili tehtavad muudatused kõigis raamigruppides, mille puhul antud raamistiili kasutatakse.

Küllap paned peagi tähele, et raamistiilid toimivad üsna sarnaselt tekstistiilidega. Nende peamine erinevus on see, et raamistiil määrab raami ja tekstistiil raamis asuva teksti väljanägemise.

## Raamiseadistuste dialoogi kasutamine

Kõiki siin kirjeldatavaid seadistusi saab määrata dialoogis Raami omadused.

Raami omaduste muutmiseks tuleb esmalt valida raam, mille omadusi soovid muuta.

Selleks klõpsa selle raami servale, mille omadusi soovid muuta (või hoia all klahvi &Ctrl; ja klõpsa raami sees &HVN;ga).

Raamigrupi omadusi saab redigeerida dialoogiga, mida saab avada kahel viisil:

- valides menüükäsu Raamid Raami/Raamigrupi omadused.

- viies hiirekursori raami piirdele ja klõpsates &HPN;ga. Ilmuvast menüüst vali Raami/Raamigrupi omadused...

Omadustedialoog sisaldab dialoogikasti kuue indeksikaardiga, mis kannavad nimetusi Valikud, Teksti mähkimine, Tekstiraamide ühendamine, Geomeetria, Taust ja and Piirded.

### Üldised valikud

Kaardil Valikud saab määrata, mida &kword; ette peab võtma, kui teksti on liiga palju selle mahutamiseks käesoleva raami piiridesse.

&kword; pakub välja kolm lahendust:

Luuakse uus lehekülg

  Kui raam täitub tekstiga, loob &kword; automaatselt uue lehekülje. Sellel võib soovi korral luua uue, eelmise leheküljega täpselt sama suure ja positsiooniga raami.

Muudetakse viimase raami suurust

  Kui raam täitub tekstiga, avardab &kword; automaatselt tekstiraami alumist piiret uue teksti äramahutamiseks. Piiret nihutatakse teksti lisamisel aina edasi. Samuti tõmmatakse seda automaatselt tagasi, kui teksti kustutatakse.

Ülejäävat teksti ei näidata

  &kword; ei loo uut raami ega muuda mingil moel olemasolevat raami. Selle võimaluse valimisel tuleb käesoleva raami suurust käsitsi muuta või lisada samuti käsitsi raamigruppi uus raam.

Valiku saab langetada osas Kui tekst on raami jaoks liiga pikk.

Osas Uue lehe loomisel pakutakse välja kolm valikut, millest tuleb valida üks.

Ühendatakse raam käesolevasse gruppi

  Loob sama suuruse ja kujuga raami uuel leheküljel ning muudab selle raamigrupi viimaseks raamiks.

Ei looda seotud raami

  Loob uue lehe, mitte aga uue raami.

Luuakse käesoleva raami koopia

  Loob uue lehe, kus asub sama suuruse ja kujuga uus raam. Lisaks sellele kopeerib &kword; sinna ka eelmise lehekülje raami sisu.

  See on tulus näiteks tiitli- ning päiste- ja jalusteraamide korral. Sellisel juhul tekib igale uuele lehele automaatselt varasema infoga raami koopia.

Kui märkida ära kast Muudatused rakendatakse kõigile raamigrupi raamidele, rakendataksegi kõik raami omaduste dialoogis tehtavad muudatused automaatselt kõigile antud raamigruppi kuuluvatele raamidele.

Kui märkida ära kast Sisu kaitse, ei luba &kword; muuta raamis asuvat teksti ega vormindada teksti raamigrupis.

Siiski on võimalik raami suurust muuta või seda isegi kustutada, kuid raami sisu jääb igal juhul muutumatuks. Raami asukoha ja suuruse lukustamise kohta vaata lähemalt kaardi Geomeetria kirjeldust.

Teksti muutmiseks tuleb seepärast eemaldada märge kirje Sisu kaitse eest.

### Teksti kulgemine ümber raami

Kui soovid muuta seda, kuidas tekst käitub kattuvate raamide korral, klõpsa kaardile Teksti mähkimine.

Kui asetad kaks raami üksteise peale ning mõlema raami tekst pretendeerib ühele ja samale ruumiosale leheküljel, võib &kword; sinu soovil ja tahtel teha nii, et kahe raami tekst ometi ei kattu.

Nagu dialoogipildilt näha, on selleks kolm võimalust.

Tekst jookseb läbi selle raami

  Selle võimaluse valimisel eirab &kword; seda raami kattuvate raamide teksti näitamisel.

Tekst jookseb ümber selle raami

  Selle võimaluse valimisel mähib &kword; alumise raami teksti ülemise raami ümber, nii et need ei kattuks.

  Selle võimaluse valimisel saab määrata, milliselt küljelt tekst ümber raami jookseb. Seda saab teha osas Ümberjooksmise külg, kus valikuteks on Vasak, Parem või Pikim külg.

Tekst ei jookse ümber selle raami

  Selle võimaluse valimisel ei mähi &kword; teksti ümber raami servade, vaid jätab selle sootuks vahele ja jätkab tekstiga allpool kattuvat raami.

Võimalik on määrata ka raamide vahemaa näitamine. Seda saab teha kerimiskastis Vahemaa raami ja teksti vahel. Kui märgid ära kasti Muudatuste sünkroniseerimine, muudab &kword; kõik vahemaad võrdseks.

### Raami viimine uude raamigruppi

Seda, millisesse raamigruppi käesolev raam kuulub, saab muuta kaardil Tekstiraamide ühendamine.

Selles dialoogis saab luua aktiivsele raamile uue raamigrupi või viia valitud raami üle aktiivsesse raamigruppi.

Vali Olemasolev raamigrupp, millega raam ühendatakse, kui soovid lisada käesoleva raami mõnele varemloodud raamigrupile. Raamigrupi saab valida allpool toodud nimekirjast.

Uue raamigrupi loomiseks vali Uue raamigrupi loomine ning kirjuta selle uue raamigrupi nimi tekstikasti pealdisega Raamide grupi nimi. &kword; loob siis uue raamigrupi, mille ainuke raam loomise hetkel on käesolev raam.

Mõttekas on anda raamigruppidele kirjeldavad nimed. Sellisel juhul saab hiljem kiiresti selgusele jõuda, mida antud raamigrupp sisaldab.

### Raami suurus ja asukoht

Raami suurust ja asukohta saab muuta, kui klõpsata kaardile Geomeetria.

Selles dialoogis saab täpselt määrata, kui suur peab raam olema ja kus ning kuidas asetsema.

Kui märkida ära kast Suuruse ja asukoha kaitse, fikseeritakse raami suurus ja asukoht praegustele väärtustele. Seejärel ei ole raami võimalik leheküljel liigutada, kui just märget kastist ei eemaldata.

#### Suuruse ja asukoha määramine

Raami asukoha leheküljel saab kõigepealt määrata kastidega Vasak ja Ülemine. Need määravad, kus asub raami ülemine vasak nurk. Kõigi mõõtude alguspunkt on lehekülje ülemine vasak nurk.

Raami täpse suuruse saab määrata kastides Kõrgus ja Laius. Need kaks väärtust on seotud ülevalpool määratud raami ülemise vasaku nurgaga, mitte aga lehekülje suurusega.

#### Raami veeriste määramine

Kastide Vasak, Parem, Ülemne ja Alumine abil saab määrata veerised raami sees. Neid ei tohi segi ajada lehekülje veeristega, mida saab määrata lehekülje omaduste dialoogis.

Kui märkida ära kast Muudatuste sünkroniseerimine, võtab &kword; arvesse iga veerise juures tehtud muudatused ning rakendab need automaatselt ka ülejäänud kolmele veerisele.

Seega - kui see kast on märgitud ja sa kirjutad ükspuha millisesse neljast kastist veerise väärtuseks 1 cm, saab automaatselt kõigi veeriste väärtuseks 1 cm.

Kui see kast on märkimata, saab igale veerisele anda erineva väärtuse.

### Raami taust

Raami taustavärvi saab muuta kaardil Taust.

Esmalt vali tausta värv. Selleks klõpsa nupul Tausta värv. Seejärel saab värvi valida värvidialoogis.

### Raami piirded

Raami piirdeid saab muuta kaardil Taust.

Vali dialoogi vasakus servas kahe rippkastiga piirete stiil ja laius.

Vali piirete värv, klõpsates nupul Värv. Seejärel saab värvi valida värvidialoogis.

Vali nupu Värv all paikneva nelja ikooniga (Vasak piire, Parem piire, Ülemine piire ja Alumine piire), millisel raami küljel peavad piirded paiknema.

Dialoogi parempoolsese osas näitab eelvaatlus valitud seadistuste tulemust.

Muudatuste jõustamiseks ja dialoogi sulgemiseks klõpsa nupule OK.

Muudatuste jõustamiseks ilma dialoogi sulgemata klõpsa nupule Rakenda.

Kui sa aga midagi muuta ei taha, klõpsa nupule Loobu.

## Raamistiilide kasutamine

### Raami vormindamine raamistiiliga

Raami vormindamiseks eelnevalt määratud raamistiili abil:

vali raam või raamid, hoides all klahvi &Ctrl; ja klõpsates vajalikus raamis &HVN;ga.

vali menüükäsk Raamid Raamistiil. Avaneb alammenüü, mis loetleb kõik olemasolevad määratletud raamistiilid. Vali meelepärane nimetus ning kõik valitud raamid vormindatakse automaatselt vastavalt selle raamistiili määratlusele.

### Raamistiili muutmine

Raamistiili muutmiseks tuleb kasutada raamistiilide haldurit.

Vali menüükäsk Raamid Raamistiilide haldur... Ilmub dialoog.

Kõik parajasti määratletud raamistiilid on ära toodud vasakul asuvas nimekirjakastis. Parajasti kehtiv raamistiil on esile tõstetud ning selle nimi on näha tekstikastis Nimi (meie valitud näites on selleks Helehall).

Vali raamistiili nimi, mida soovid muuta, klõpsates vastaval nimel vasakul asuvas nimekirjakastis.

Dialoogi parempoolses osas üleval on kolm kaarti: Üldine, Piirded ja Taust

Kaardil Üldine saab muuta raamistiili nime, kirjutades uue nime tekstikasti pealdisega Nimi. Ühtlasi saab eelvaatluse kastis näha, milline raamistiil välja näeb.

Kaart Piirded pakub enam-vähem samu võimalusi nagu analoogne kaart lõigu vormindamisel. Täpsemat infot piirete kohta leiab siit.

Kaart Taust toimib enam-vähem samamoodi nagu vastav kaart raami vormindamisel. Täpsemat infot selle kohta leiab siit.

Kui kõik muutused on tehtud, klõpsa nende salvestamiseks nupule OK. Kõiki raamigruppe, mida muudatused puudutavad, uuendatakse automaatselt.

### Uue raamistiili loomine

Uue raamistiili loomiseks vali menüükäsk Raamid Raamistiilide haldur... Ilmub dialoog.

Vali vasakul asuvast nimekirjast raamistiil, mis kõige enam meenutab sinu soovitud raamistiili. Valikut kasutatakse seejärel mallina uue raamistiili loomisel. Raamistiili saab valida, kui klõpsata selle nimel &HVN;ga.

Klõpsa nupule Uus. &kword; tekitab uue raamistiili, mis algul kujutab endast valitud raamistiili koopiat.

Mõtle oma raamistiilile välja nimetus ning kirjuta see tekstkasti Nimi.

Seejärel võid muuta loodud raami piirdeid ja tausta. Täpsemat infot selle kohta leiab osast Raamistiili muutmine.

Kui oled raamistiili omadused kindlaks määranud, klõpsa nupule OK, millega saad uue stiili salvestada.

Raamistiilid on dokumendipõhised. Ühes dokumendis loodud raamistiili ei saa teises dokumendis kasutada, kui sa just ei impordi raamistiili.

### Raamistiili kustutamine

Raamistiili kustutamiseks vali menüükäsk Raamid Raamistiilide haldur... Ilmub dialoog.

Vali vasakul asuvast nimekirjast raamistiil, mida soovid kustutada. Raamistiili valimiseks klõpsa selle nimele &HVN;ga.

Klõpsa nupule Kustuta.

&kword; ei kustuta mitte kunagi raamistiili Tavaline.

### Raamistiilide järjekorra muutmine nimekirjas

Loetletavate raamistiilide järjekorra muutmiseks vali menüükäsk Raamid Raamistiilide haldur... Ilmub dialoog.

Raamistiilide järjekord sõltub nende järjekorrast menüüs, mis on näha vasakul asuvas nimekirjas.

Vali raamistiil, mille positsiooni soovid muuta, klõpsates selle nimel &HVN;ga.

Nüüd klõpsa raamistiilide nimekirja all asuvatele üles- ja allapoole osutavatele nooltele, mis liigutavad valitud raamistiili nimekirjas vastavalt üles- ja allapoole.

Kui oled raamistiili õigesse kohta liigutanud, klõpsa nupule OK.

### Raamistiili importimine mõnest muust &kword;i failist

Raamistiili importimiseks mõnest muust &kword;i failist vali menüükäsk Raamid Raamistiilide haldur... Ilmub dialoog.

Klõpsa nupul Impordi failist.... Ilmub dialoog, mis võimaldab valida vajaliku &kword;i faili tavalises failidialoogis. Leia sealt vajalik fail ja klõpsa nupule OK.

Ilmub uus dialoog, mis loetleb kõik importimiseks saadaolevad raamistiilid.

Kui &kword; satub valitud failis ühesuguste nimetustega raamistiilide peale, lisab ta raamistiili nimetuse lõppu numbri, mis aitab erinevaid, kuid samanimelisi raamistiile eristada.

Kui näiteks impordid mõnest muust &kword;i failist raamistiili Tavaline, annab &kword; sellele nimeks Tavaline-1.

Vali kõik raamistiilid, mida soovid importida ja klõpsa nupule OK.

Imporditud raamistiilid ilmuvad seejärel raamistiilide nimekirja lõppu. Klõps nupule OK salvestab need ja väljub dialoogist.