# Andmete sisestamine tabelitesse

Oled loonud kaks tabelit: `Isikud` ja `telefoninumbrid`. Kumbkis pole veel andmeid. Selles peatükis selgitatakse, kuidas sisestada andmeid kiiresti ja tõhusalt.

1. Alustame tabeliga `isikud`. Ava see andmevaates projekti navigaatori abil. Aktiivne lahter on märgitud (tavaliselt musta) ristkülikuga, kursoriga. Lahtri sisu, kui see on olemas, on värviga esile tõstetud. Aktiivset rida, s.t. rida, kuhu oled asetanud ristkülikukujulise kursori, tähistab vasakul noolesümbol.

   Tabeli lahtrite vahel saab liikuda hiirega või nooleklahvidega, samuti klahvidega Page Down, Page Up, Home ja End.

   Pärast tabeli `Isikud` avamist on kursor esialgu veerus `ID`. Veerul on kirjeldatud automaatse numbri omadus, mida tähistab sinine tekst `(automaatnumber)` viimases reas. See tähendab, et sa ei pea väärtusi andmete sisestamisel uude ritta käsitsi sisestama, sest lahter täidetakse automaatselt üksteisele järgnevate numbritega.

2. Uute ridade lisamine ja neisse andmete lisamine käib &kexi;s teisiti kui arvutustabelites. Uue rea andmete sisestamiseks tuleb nooleklahvide või hiirega viia kursor spetsiaalsele tühjale viimasele reale, mida tähistab plussmärk. Vii kursor (teise) veergu `Nimi` ja sisesta isiku eesnimi. Samamoodi sisesta perekonnanimi, tänav, majanumber ja linn. Kui oled valmis, liigu noolega alla või hiirega viimasele tühjale reale uue rea lisamiseks. Võid lisada read, mida näitab pilt, aga ka rohkem.

   ## Andmete sisestamisel tabelisse kasutatavad toimingud

   - Kui alustad andmete sisestamist, käivitatakse pärast esimese märgi kirjutamist aktiivse rea redigeerimisrežiim. Andmetabelist vasakul ilmub nähtavale pliiatsisümbol.

   - Aktiivse rea redigeerimisrežiimi käivitab ka topeltklõps lahtril &HVNga; või klahvi Enter või F2 vajutamine.

   - Lahtri redigeerimise ajal klahvile Esc vajutades tühistatakse lahtrisse tehtud muudatused. Pliiatsisümbol siiski ei kao, sest sa võid redigeeritavas reas liikuda mõnele muule lahtrile ja muuta selle sisu. Tühistamaks tervesse ritta tehtud muudatused, vajuta uuesti klahvi Esc.

   - Klahvi Esc vajutamise asemel võib klõpsata tööriistaribal nupule Loobu või valida menüükäsu Andmed Loobu rea muudatustest.

   - Klahve ShiftEnter vajutades saab salvestada kõik aktiivse rea lahtritesse tehtud muudatused. Selle asemel võib ka klõpsata tööriistaribal nupule OK või valida menüükäsu Andmed Salvesta rida.

3. Täida tabel `telefoninumbrid` andmetega. Veerus `Isikud` tuleb anda isiku number tabelis `isikud`.