# &kexi; põhitõed

## &kexi; andmebaasid

Paljud rakendused, näiteks OpenOffice.org või Microsoft Excel, loovad faile, mida nimetatakse dokumendiks. Ka &kexi; loob faile, kuid meie nimetame neid &kexi; andmebaasifailideks või lihtsalt andmebaasifailideks. &kexi; andmebaasifailide laiendiks on reeglina `.kexi`.

Lisaks andmebaaside salvestamisele andmebaasifailidena võib &kexi; kasutada ka andmebaase andmebaasiserverites, mistõttu me nimetame neid andmebaasifailideks, mitte aga lihtsalt andmebaasideks.

Ka mõistet &kexi; projekt või lihtsalt projekt kasutatakse &kexi; andmebaasi tähistamiseks sõltumata sellest, kas see on salvestatud faili või andmebaasiserverisse.

## Uue andmebaasifaili loomine

1. Käivita &kexi; või kui see juba töötab, vali menüükäsk &Ctrl;N Fail Uus .

2. Klõpsa OK projekti loomiseks.

3. Sisesta projekti nimi ja klõpsa Edasi.

4. Vali failidialoogis kataloog, kuhu salvestada oma andmebaasifail. Kui väljapakutud nimi sulle ei meeldi, saad seda muuta tekstikastis Asukoht.

5. Klõpsa Loo.

## &kexi; peaaken

Projekti navigaator ja omaduste redaktor asuvad paneelidena mõlemal pool peaakent. Neid saab peita või nende suurust muuta just enda soovi kohaselt. Paneeli peitmiseks tuleb klõpsata väiksele ristile selle ülaservas (otse tööriistariba peal).

Andmebaasiobjekte (tabelid, päringud jne.), mida toob ära projekti navigaator, saab avada klõpsuga (või topeltklõpsuga sõltuvalt sinu üldistest &kde; seadistustest) nende nimele.

### Rakenduse põhielemendid

#### &kexi; rakenduse peaakna põhielemendid on järgmised:

- Menüüriba

  sisaldab kõiki rakenduse käske. Nende põhjalikuma kirjelduse leiab vastavast osast.

- Tööriistariba

  sisaldab kõige enam vajaminevaid käske.

- Projekti navigaatori paneel

  sisadab kõigi parajasti avatud andmebaasiprojekti objektide (tabelid, päringud, vormid...) nimekirja. Navigaatoril on ka väike tööriistariba, mis sisaldab kõige sagedasemaid käske andmebaasiobjektide käsitsemisel.

- Avatud andmebaasiobjektide ala

  rakenduse keskne ala, mis hõlmab enamiku ekraanist. Kasutajaliidese IDEAl-režiimi korral sisaldab see lülitatavaid akendega kaarte (aknad on alati maksimeeritud). Kasutajaliidese alamraami-režiimi korral sisaldab see lahtiseid aknaid.

- Omaduste paneel

  sisaldab parajasti aktiivse andmebaasiobjekti omaduste nimekirja. Teatud objektide korral (&eg; vormide vidinad) võib see koosneda mitmest kaardist.

- Kaardiriba

  sisaldab parajasti avatud andmebaasiobjektidega akende nimekirja. IDEAl-režiimi korral on see nähtav sakkidena. Alamraami-režiimi korral asub sellel rida nuppe, mis muudab selle sarnaseks üldise töölaua tegumiribaga.

#### Projekti navigaatori paneel

Projekti navigaatori paneel on üks &kexi; peaakna tähtsamaid elemente. See sisaldab kõigi parajasti avatud &kexi; andmebaasiprojekti objektide nimekirja. Objektid on jagatud rühmadesse: tabelid, päringud, vormid.

Projekti navigaatori paneel sisaldab ka väikest tööriistariba kõige sagedamini vajaminevate käskudega (vasakult paremale): Ava valitud objekt, Kujunda valitud objekt, Loo uus objekt ja Kustuta valitud objekt.

Kõigil nimekirja objektidel on oma kontekstimenüü, mille saab avada &HPN;ga klõpsates. See on näiteks tabeli inimesed kontekstimenüü.

Topeltklõps &HVN;ga objekti nimel avab selle objekti andmevaates. Kui objekti aken on juba avatud, aktiveerib see toiming lihtsalt antud objekti akna.

Pane tähele, et operatsioonisüsteemi või aknahalduri seadistustes võib olla määratud, et meie kirjeldatud topeltklõpsu toimingu teeb ära ühekordne klõps. Sel juhul avab objekti andmevaates juba ühekordne klõps selle nimele.

#### Andmebaasiobjekti aknad

##### Objektiakna avamine

1. Vali objekt projekti navigaatori paneelil.

2. Klõpsa nupule Ava projekti navigaatori paneeli tööriistaribal.

##### Objektiakendega seotud käsud

- Objektiakna sulgemine

  IDEAl-aknarežiimi korral (see on vaikimisi režiim) on igal aknal oma kaart. Vii hiirekursor kaardi kohale ja sa näed nuppu Sulge. Sellele klõpsates saab kaardi sulgeda.

  Alamraami-režiimi korral on iga avatud akna ülemises parempoolses servas nupud, millega saab akna tööd juhtida. Neist parempoolseimale klõpsates saab akna sulgeda.

  Sõltumata kasutajaliidese aknarežiimist võib akna sulgemiseks alati valida menüükäsu Aken Sulge.

- Akna nupud kasutajaliidese alamraami-režiimis

  Teiste nuppudega (paremalt vasakule) saab akna maksimeerida, minimeerida ja lahti haakida.

  Akna tiitliriba vasakus servas on väike ikoon, millele klõpsates avaneb menüü akna juhtimisega seotud käskudega.

#### Omaduste redaktori paneel

Omaduste redaktori paneelis saab muuta aktiivses aknas näidatava objekti omadusi. Sõltuvalt kontekstist võib paneel koosneda ühest või ka mitmest kaardist. Esimene, alati nähtav omaduste kaart toob ära saadaolevate omaduste nimekirja.

##### Omaduste redaktori kasutamise reeglid:

- Üks rida tähendab üht konkreetset omadust.

- Konkreetset omadust võib muuta nii klaviatuurilt kui ka hiirega.

- ##### Levinuimad omaduste tüübid on järgmised:

  - arv: väärtuse saab kas otse sisestada või suurendada või vähendada &HVN;ga noolenuppudele klõpsates.

  - tekst.

  - väärtuste valiknimekiri.

  - Jah/Ei tõeväärtus lülitatavate nuppude näol: nupu sisselülitamine tähendab Jah (Tõene), väljalülitamine Ei (Väär).

- Väärtuse muutmist ei ole vaja eraldi kinnitada: muudatused jõustuvad kohe, kui liigud omaduste redaktoris mõnele teisele reale või vajutad klahvi Enter.

- Hiljuti muudetud ja veel andmebaasi salvestamata omaduste nimed on tähistatud rasvase kirjaga.

- Pärast omaduse väärtuse muutmist ilmub spetsiaalne nupp Võta muudatused tagasi antud omaduse kirje paremasse serva. Sellele klõpsates saab taastada omaduse algse väärtuse, mis laaditi andmebaasist andmebaasiobjekti avamisel. Seda nuppu näeb ainult siis, kui antud omadus on valitud.

##### Omaduste redaktori paneel on tühi, kui:

- pole avatud ühtegi andmebaasiobjekti akent või

- aktiivne andmebaasiobjekti aken ei paku mingeid omadusi (see on tavaline siis, kui objekt avada mitte kujundusvaates, vaid andmevaates).

## Olemasoleva &kexi; andmebaasifaili avamine

### Olemasoleva &kexi; andmebaasifaili avamiseks:

- vali see dialoogis Olemasoleva projekti avamine või

- ava see klõpsuga .kexi-faili ikoonile.

### Andmebaasifaili avamine dialoogis Olemasoleva projekti avamine

- Käivita &kexi;. Ilmub dialoog Projekti valik. Vali kaart Olemasoleva projekti avamine. Ilmub järgmine dialoog:

- Vali liitkastis Aktiivne asukoht kataloog, mis sisaldab vajalikku faili.

- Faili võib valida sellele klõpsates või sisestades selle nime kasti Asukoht.

- Klõpsa OK.

#### Märkused

- Vaikimisi on liitkastis Filter valitud Kexi failipõhine andmebaasiprojekt. Kui otsid mõne muu laiendiga faili, võid liitkastis Filter valida hoopis Kõik failid, et näidataks kõiki faile sõltumata nende laiendist.

- Kui valid mõne võõra tüübiga faili, näiteks MS Access'i .mdb-faili, pakub &kexi; võimalust fail importida.

- Kui valid ühenduse andmete faili (laiendiga .kexic) või projekti viida andmebaasiserveris (laiendiga .kexis), näitab &kexi; vastavat dialoogi.

### Olemasoleva &kexi; andmebaasifaili avamine .kexi-faili ikoonile klõpsates

Klõpsa failihalduris või töölaual faili ikoonile. &kexi; avab automaatselt selle andmebaasiprojekti.

#### Märkused

Märkus võrgus paiknevate andmebaasifailide kohta. Soovi korral saab avada ka võrgus (&eg; veebis või FTP-serveris või MS Windows'i jagatud ressursis) paikneva andmebaasifaili. KDE töökeskkond võimaldab muidu avada võrgufaile otse rakendustes ja salvestada otsekohe võrku ka tehtud muudatused, kuid andmebaasifailide puhul on asjad teisiti. Võrgus paiknevale andmebaasifailile klõpsates laaditakse fail alla sinu arvuti ajutisse kataloogi ning kõik muudatused tehakse sellesse kohalikku faili. Võrgus paiknev originaalfail jääb Kexi sulgemise järel muutmata, mistõttu on soovitatav fail esmalt oma arvutisse tõmmata, siis see avada ja töödelda ning kui soovid muudatusi ka edaspidi näha, võrku tagasi kopeerida.

## Sisseehitatud abi kasutamine

### &kexi; võimaldab kasutada järgmisi sisseehitatud abivõimalusi:

- Käsiraamat elektroonilise dokumendina.

  Käsiraamatu saab avada kiirklahviga F1 või menüükäsuga Abi&kexi; käsiraamat.

- 'Mis see on?' kohtspikrid.

  Vali menüükäsk Abi Mis see on? ja klõpsa rakenduses kohal, mille kohta soovid abiinfot näha.