Pamela
Robert

    pamroberts@blueyonder.co.uk

Marek
Laane

    bald@starman.ee

Tõlge eesti keelde

# &kspread;i seadistustedialoog

Menüükäsk Seadistused&kspread;i seadistamine... avab mitme kaardiga dialoogi, kus kaartidele osutavad vasakul asuvad ikoonid. Selles dialoogis saab seadistada väga suurt osa &kspread;i võimalustest.

## Lokaliseeringu parameetrid

Lokaadi parameetrite seadistused.

Sellel &kspread;i seadistustedialoogi kaardil saab määrata, kuidas esitatakse arve, kuupäevi, aega ja rahaühikuid.

Kui oled avanud tabeli, mis on loodud mingeid muid kohalikke parameetreid kasutades, teisendab klõps nupul Uuenda lokaadi seadistusi selle sinu arvutis valitsevatele väärtustele (need on kindlaks määratud &kde; juhtimiskeskuses).

## Liides

Liidese seadistused.

Sellel &kspread;i seadistustedialoogi (see avaneb käsuga &kspread;i seadistamine..., mis on kättesaadav menüüs Seadistused) kaardil saab määrata mõningaid &kspread;i töökeskkonna võimalusi:

Alguses avatavate lehtede arv:

  Määrab, mitu töölehte luuakse juhul, kui &kspread;i käivitamisel on valitud võimalus Tühi tööleht.

Hiljutiste failide arv:

  Määrab failinimede maksimaalse hulga, mida näidatakse menüükäsu Fail Ava viimati kasutatud kasutamisel.

Automaatsalvestus (min):

  Siin saab valida, kui palju aega jääb kahe automaatse salvestamise vahele. Selle võimaluse võib ka üldse välja lülitada, kui valida Automaatselt ei salvestata (nihuta liugur vasakpoolsesse serva).

Varukoopia loomine

  Märkimise korral luuakse failidest varukoopiad. Vaikimisi on see sisse lülitatud.

Püstise kerimisriba näitamine

  Kui see on märgitud, näidatakse vertikaalset kerimisriba.

Rõhtsa kerimisriba näitamine

  Kui see on märgitud, näidatakse horisontaalset kerimisriba.

Veeru päise näitamine

  Kui see on märgitud, näidatakse töölehe ülaservas veerutähiseid.

Rea päise näitamine

  Kui see on märgitud, näidatakse töölehe vasakus servas reanumbreid.

Sakkide näitamine

  Kui see on märgitud, näidatakse töölehe allservas lehtede sakke.

Valemiriba näitamine

  Kui see on märgitud, näidatakse valemiriba.

Olekuriba näitamine

  Kui see on märgitud, näidatakse olekuriba.

## Muud

Muud seadistused.

&kspread;i seadistustedialoogi kaart Muud pakub järgmisi võimalusi:

Lõpetamise režiim:

  Võimaldab määrata teksti automaatse lõpetamise viisi hüpikkastist avanevate võimalustega.

Enteri vajutamine liigutab lahtrikursorit:

  Kui oled valinud lahtri, siis klahvi Enter vajutamine võib viia sind ühe lahtri võrra alla, üles, paremale, vasakule või alla esimesse veergu vastavalt sellele, kuidas on määratud siin kaardil paiknevas hüpikkastis.

Arvutusmeetod:

  Selles hüpikkastis saab valida meetodi, mida kasutatakse olekuriba kokkuvõtte funktsiooni rakendamisel.

Taande samm (cm):

  Võimaldab määrata taande suuruse, kui seda rakendatakse käsuga Suurenda taanet, mis on kättesaadav menüüs Vormindus.

  Siin kasutatakse mõõtühikut, mille oled määranud &kspread;i seadistustedialoogi lehekülje paigutuse kaardil valikuga Vaikimisi lehekülje ühik.

Vigase valemi sisestamisel näidatakse veateadet

  Kui see on märgitud, ilmub veateade, kui sisestad lahtrisse midagi, millest &kspread; aru ei saa.

## Värv

Värviseadistused.

&kspread;i seadistustedialoogi sellel kaardil saab valida töölehe alusvõrgustiku värvi. Kui sa ei soovi alusvõrgu näitamist, eemalda dialoogis Vormindus Leht Lehe omadused märge kastist Alusvõrgu näitamine.

Samuti saab siin määrata, millist värvi on trükitavate lehekülgede piire osutavad jooned. Viimaseid saab lasta näidata käsuga Näita lehekülje piirdeid, mille leiab menüüst Vaade.

Klõpsa värvile, et avada standardne KDE värvi valimise dialoog.

Alusvõrgu värv:

  Klõpsa siia alusvõrgu värvi, &ie; lahtrite piirete värvi muutmiseks.

Lehekülje piirded:

  Lehekülje piirete nägemiseks tuleb valida menüükäsk Vaade Näita lehekülje piirded. Siin saab neile valida mõne muu värvi kui vaikimisi punane.

## Lehekülje paigutus

Lehekülje paigutuse seadistused.

&kspread;i seadistustedialoogi sellel kaardil saab määrata lehekülje vaikesuuruse, -suuna ning mõõtühiku, mida kasutab nii printer kui dialoog Lehekülje vormindus (viimast on võimalik kasutada käsuga Lehekülje paigutus..., mis on kättesaadav menüüs Vormindus).

Vaikimisi lehekülje suurus:

  Siin saab valida töölehe vaikimisi suuruse levinumate leheküljevormingute seast. Pane tähele, et aktiivse töölehe suurust saab eraldi määrata dialoogis Vormindus Lehekülje paigutus...

Vaikimisi lehekülje orientatsioon:

  Siin saab valida töölehe orientatsiooni: püstine või rõhtne. Pane tähele, et aktiivse töölehe orientatsiooni saab eraldi määrata dialoogis Vormindus Lehekülje paigutus...

Vaikimisi lehekülje ühik:

  Siin saab valida töölehtedel vaikimisi kasutatava mõõtühiku. Pane tähele, et aktiivse töölehe ühikut saab eraldi määrata dialoogis Vormindus Lehekülje paigutus...

## Õigekiri

Õigekirja kontrollimise seadistused.

Sellel kaardil saab seadistada &kspread;i õigekirja kontrollimist.

Luuakse juure/lisandi kombinatsioonid, mida ei leidu sõnaraamatus

  Kui see on märgitud, tunnistab &kspread; omaks sõna, mida ta dokumendis küll otseselt ära ei tunne, kuid millel on talle teada tüvi ning ees- või järelliide. Kui see on märkimata, hindab õigekirja kontrollija sellise sõna valesti kirjutatuks.

Kokkujooksnud sõnu tõlgendatakse vigadena

  Kui see on märgitud, peab õigekirja kontrollija veaks tavalisi sõnu, mis on kokku kirjutatud, näiteks kodumaja.

Sõnaraamat:

  Hüpikkastis saab valida kasutatava sõnaraamatu.

Kooditabel:

  Võimalus valida kasutatav kooditabel.

Klient:

  Hüpikkastis saab valida erinevate arvutile paigaldatud õigekirja kontrollimise rakenduste vahel.

Suurtähelisi sõnu ei kontrollita

  Kui see on märgitud, ignoreerib õigekirja kontrollija suurtähelisi sõnu, milleks tavaliselt on lühendid, näiteks &kde;.

Pealkirja tõstu ei kontrollita

  Märkimisel ignoreeritakse õigekirja kontrollimisel pealkirja tõstu, nii et see võib olla nii Minu Enda Arvutustabel kui ka Minu enda arvutustabel. Kui see on märkimata, soovitab õigekirja kontrollija pealkirjas esinevad nimisõnad suurtäheliseks muuta.

## Teksti kõnelemise valikute seadistamine

Sellest räägib lähemalt hõlbustuse peatüki osa Tekst kõneks.